Viaţa şi lucrarea lui Dumitru Cornilescu (Traducătorul Bibliei în limba română modernă) de Alexandru Măianu Dedic această lucrare mamei mele, care mi-a pus în mână Biblia în traducerea lui Cornilescu, înaintea oricărei alte cărţi dereligie, de literatură sau de ştiinţă Respectul nemăsurat pe care ea mi l-a inspirat faţă de principii le de viaţă cuprinse în Biblie mi-a călăuzit paşii în anii buni, ca şi în cei de grele încercări, aşa cum nimeni altul nu putea s-o facă Mulţumesc pe această cale tuturor celor care au contribuit într-un fel sau altul la apariţia acestei cărţi Mai întâi mulţumesc Doamnei Anna Cornilescu pentru timpul pe care mi l-a acordat pentru a răspunde întrebărilor mele Apoi celor care au citit manuscrisul şi mi-au făcut recomandări şi propuneri de îmbunătăţire, între ei citez în mod deosebit pe Horia Azimioară, Dr Peter Trutza, Marioara şi Dănilă Paşcu Alexandru Măianu Cuprins Cea mai mare descoperire Primii paşi O descoperire crucială Scurtă retrospectivă istorică Traducerea Bibliei Tipărirea Bibliei Lumină în întuneric Începe să se lumineze de ziuă! Întoarcerea la Dumnezeu O întărire şi un început "Cuibul cu barză" Marea confirmare Împotriviri Înexil Peregrinări Lăndly În doi Pe cont propriu A doua viaţă Privind înapoi spre ţara lui O altă uşă deschisă - America Din nou acasă la lucru Recunoştiinţă O viaţă sfântă - O cale de urmat O viaţă sfântă O cale de urmat Prefaţă S-auîmplinitdecurând60deanidecândDumnezeu a făcut românilor din ţară şi de pretutindeni un mare dar - Biblia, într-o traducere românească autentică, în graiul limpede şi melodios care nea înaripat mintea şi inima citind pe Creangă, Eminescu, Coşbuc Traducătorul Bibliei, despre care este vorba, a făcut pentru starea spirituală a poporului român, mai mult decât oricare altul dintre înaintaşii lui El a introdus în casele românilor Cuvântul lui Dumnezeu, hrănindu-i cu hrana spirituală pe care nici un scriitor laic nu ne-o putea da ªi acest om, spre deosebire de scriitorii amintiţi mai sus, a rămas toată viaţa un necunoscut publicului român, deşi a trăit până în zilele noastre, fiind activ de-a lungul primelor trei sferturi ale veacului nostru, în anul 1975, la vârsta de 85 de ani, a trecut în împărăţia luminilor, cel care a propo văduit lumina lui Dumnezeu fără întrerupere o viaţă de octogenar, atât în româneşte, cât şi în principalele limbi moderne Deşi a fost nevoit să trăiască ultimii 50 de ani ai vieţii între străini, departe de vatra strămoşească, el nu a uitat niciodată România Am avut privilegiu] ca în ultimii ani ai vieţii sale să-mi scrie şi să-i aud glasul Vorbea cea mai autentică limbă românească, limbă pe care a iubit-o şi în care a gândit până în ultimul ceas al vieţii sale, deşi 50 de ani nu a vorbit-o nici măcar în casă, soţia neştiindromâneşte Rândurile care urmează sunt un prinos foarte modest adus memoriei lui Dumitru Cornilescu, la scurt timp după ce ne-a părăsit Dar chiar dacă el nu mai este printre noi, el a rămas cu noi şi va fi cu noi atât timp cât se va vorbi româneşte, prin cele 5 000 000 de Biblii, în traducerea sa, care s-au răspândit până în prezent în casele celor ce vorbesc româneşte pe toate continentele ªi Biblia tradusă de el continuă să se răspândească în cel puţin 100 000 de exemplare în fiecare an Dacă alte cărţi de valoare ale culturii şi spiritualităţii româneşti au fost înlocuite în timp cu altele mai noi, curând după apariţia lor, Biblia în traducerea lui Cornilescu este încă pentru cei ce vorbesc româneşte, aceeaşi ca şi acum 60 de ani ªi aceasta pentru că traducătorul ei foloseşte cel mai autentic limbaj românesc, care se adresează atât cărturarului şi cercetătorului, cât şi fiecăruia din popor, dintre care trebuie menţionată mulţimea celor care au învăţat să citească, folosind ca abecedar chiar Biblia tradusă de Cornilescu Fiind de o modestie impresionantă, caracteristică marilor personalităţi, şi ascunzând cu grijă de urechile marelui public orice ar fi putut constitui un prilej de mândrie pentru el, se cunosc foarte puţine amănunte despre viaţa lui intimă Luptele de mare intensitate spirituală pe care le-a dus cu sine însuşi, cu Dumnezeu şi cu lumea, ne vor rămâne necunoscute pentru totdeauna Nu ştim nimic în afară de ceea ce el însuşi ne-a lăsat scris, într-o formă foarte simplă, într-una din cele mai modeste (şi în acelaşi timp pline de putere) broşuri creştine care s-au publicat în limba română: Cum m-am întors la Dumnezeu şi cum am spus şi altora Am citit-o de mai multe ori: când eram doar un copil, mai târziu, ca şi acum, când scriu aceste rânduri De mai multe ori, citind-o, am avut de gând să scriu câte ceva despre autorul ei, despre concepţia lui asupra creştinismului, aşa cum i-a fost descoperit de Dumnezeu Dar de fiecare dată am abandonat intenţia aceasta până acum Am abandonat-o, convins fiind că nu voi putea adăuga nimic de fond la expunerea autorului însuşi, mai mult decât clară, completă şi revelatoare Mi s-a părut că aş comite un sacrilegiu Dar acum, după ce am a vut ocazia să comunic personal cu autorul prin scris, şi apoi să iau cunoştinţă personal cu moştenirea spirituală pe care a lăsat-o în dar viitorimii, după ce m-am inspirat din atmosfera de har de pe meleagurile unde a trăit, în casa în care a trecut la Domnul său, îndrăznesc să rup vălul care i-a acoperit viaţa şi să fac cunoscut românilor pe acela care a făcut mai mult bine spiritual neamului său decât mulţi alţii Căci prin el, şi pentru noi românii, „Cuvântul S-a făcut trup, şi a locuit printre noi, plin de har şi de adevăr" Scriind aceste rânduri am încercat să redau nu numai lucrarea lui, ci şi simplitatea, modestia care l-a caracterizat pe Dumitru Cornilescu Am încercat s-o fac pentru a continua iar nu a întrerupe, ceea ce a constituit pentru creştinii din ţara noastră, din Elveţia, din America şi din alte ţări, o minune a vremurilor noastre: un om mare, într-un înveliş fără strălucire; un mare lucrător al lui Dumnezeu, într-un trup de lut, plin de toate slăbiciunile oamenilor, dar în acelaşi timp întărit de harul lui Dumnezeu Dumitru Cornilescu a trecut de curând la Domnul său, pe care L-a iubit, L-a înţeles, L-a ascultat şi L-a introdus în casele multora din poporul său, în forma cea mai reală posibilă, prin Cuvântul scris, în acest fel lucrarea lui a fost şi continuă să fie o binecuvântare pentru toţi cei ce citesc româneşte şi însetează după Cu vântul lui Dumnezeu Ca şi lucrarea sa, viaţa lui Dumitru Cornilescu a fost o binecuvântare pentru mulţi Cunoaşterea vieţii lui de către cei care L-au descoperit pe Mântuitorul citind Biblia tradusă de el, ascultând predicile lui în direct şi prin radio, sau citind cărţile scrise de el, nu poate fi decât de un real folos Rândurile care urmează sunt o mărturie a puterii fizice, sufleteşti şi spirituale care l-a însufleţit de-a lungul întregii sale călătorii pe acest pământ Fie ca ea să dea un nou imbold vieţii de credinţă a celor răscumpăraţi din felul deşert de vieţuire, prin citirea Bibliei Iar pentru cei care nu au citit-o încă şi nu au descoperit izvoarele de apă vie care curg din ea, fie ca mărturia vieţii şi lucrării lui Dumitru Cornilescu, cuprinse în rândurile care urmează, să constituie un imbold pentru citirea ei, spre spiritualitate Lucrarea de faţă se adresează de asemenea preoţilor ortodocşi români, în ea ei vor reîntâlni un remarcabil coleg de breaslă, care, prin traducerea Bibliei şi prin propovăduirea principiilor descoperite în ea, a adus o contribuţie deosebită la realizarea menirii de preot, care este luminarea oamenilor prin Evanghelie Public aceste rânduri cu ocazia unei duble aniversări: 60 de ani de la tipărirea primei ediţii a Bibliei în traducerea lui Dumitru Cornilescu şi 90 de ani de la naşterea lui, la 4 aprilie 1891 ALEXANDRU MĂIANU Fargo, 4 aprilie 1981 "Niciodată o fiinţă umană nu a strigat către Dumnezeu fără să primească răspuns " D Cornilescu Cuprins Partea întâi Cea mai mare descoperire „Dumnezeul Domnului nostru Isus Hristos, Tatăl slavei, să vădea un duh de înţelepciune şi de descoperire în cunoaşterea Lui " (Efeseni1:17) Primii paşi „ au făcut din mântuirea aceasta ţinta cercetărilor şi căutării lor stăruitoare " (1 Petru 1:10) „Alaltăieri, la casa părinţilor săi din comuna Slasoma, judeţul Mehedinţi, plasa Câmpul Blahniţa, s-a născut Dimitrie, de sex bărbătesc, fiul lui Ion Cornilescu, de profesie învăţător, şi Eufimia I Cornilescu, de profesie menajeră casnică " Aşa stă scris în Extractul după registrul de stare civilă, datat 4 aprilie 1891 Martori la declararea naşterii lui au fost doi ţărani de 40 şi 50 de ani, care nu ştiau carte Atunci nu exista încă o Biblie - Cornilescu, pe care au învăţat mai târziu atâţia ţărani să citească! Zece zile mai târziu, copilul a fost botezat în Biserica Ortodoxă din Turnu Severin, „Grecescu", deşi în comuna de naştere exista biserica „Sfinţii împăraţi Constantin şi Elena", în care tatăl său fusese botezat cu 25 de ani mai devreme Dacă tatăl său era învăţător, iar mama casnică, asta nu înseamnă că familia nu avea de-a face cu religia ortodoxă decât prin primirea botezului de obşte Dimpotrivă! Bunicii lui din partea ambilor părinţi au fost preoţi ortodocşi în două comune de vază din partea Mehedinţilor Bunicul dinspre tată a fost preotul Constantin Cornelie, născut tot în comuna Slasoma, iar bunicul dinspre mamă a fost preotul Andrei Vasilescu, din comuna vecină Dobra Soţiile lor, bunicile copilului Dimitrie, erau amândouă fiice de preoţi, însuşi Cornelie, numele care a devenit mai târziu Cornilescu, aminteşte de mănăstire, probabil de Sfântul Munte, de Ierusalim Religia ortodoxă era toată mândria familiilor de preoţi din neamul cărora s-a ridicat cel care avea să zdruncine mai târziu multe din tradiţiile adânc înrădăcinate ale Bisericii Ortodoxe române şi aceasta numai prin redescoperirea râurilor de apă vie care izvorăsc din Biblie Era o tradiţie nestrămutată atunci, ca fiul unui preot să se facă preot, sau cel puţin învăţător: pentru a da sătenilor săi apa vieţii, de la altar, sau măcar apa limpede a izvorului de limbă şi tradiţie românească, de la catedră Dacă tatăl său a fost mai puţin atras de chemarea moşilor şi strămoşilor săi, Dimitrie nu numai că a urmat-o, dar mai mult, după cum vom vedea mai departe, el a readus în familie, în timpurile moderne, atracţia pe care probabil unii dintre înaintaşii lui au avut-o pentru ascetism, pentru călugărie, pentru preocupările exclusiv duhovniceşti A făcut-o însă cu o putere nemaiîntâlnită până atunci nu numai în familie, dar în tot neamul românesc! ªcoala primară a făcut-o sub îngrijirea tatălui său, în comuna Slasoma; însă după aceea nu a mers la liceul din Turnu Severin, ca tatăl său, ci a plecat la Bucureşti, unde a urmat Seminarul teologic ortodox Pe elevul şi apoi seminaristul Dimitrie îl caracteriza o mare sete de cunoaştere Lucrul acesta era evident nu numai pentru dascălii şi colegii lui, ci şi pentru oricare altul care intra în legătură cu el De altă parte, nu concepea să facă ceva pe jumătate: era un om dintr-o bucată Mai mult decât oricare dintre cei 400 colegi de seminar, era un pasionat cititor, răscolind toate cărţile sfinte care-i veneau la îndemână: mai întâi din mica bibliotecă a tatălui său, din biblioteca seminarului şi din marile biblioteci bucureştene, iar apoi şi din străinătate Căuta cu înverşunare ceva, despre care nimeni nu-i putea spune nimic: era mesajul Evangheliei pe care nu-l aflase încă Viaţa şi lucrarea lui nu pot fi înţelese dacă la aceste însuşiri ale lui nu o adăugăm pe a patra şi cea mai importantă dintre ele: iubea pe Domnul Isus Hristos dintr-o pornire lăuntrică, personală!'Din păcate nu întâlnea pe nimeni care, având o legătură personală cu Mântuitorul, să-l iniţieze în tainele părtăşiei cu El! După cum spunea el însuşi în broşura citată mai sus „nu exista nici o persoană întoarsă la Dumnezeu în seminar, şi nu ştiam ce înseamnă să ai un Mântuitor personal Dar Îl iubeam fără să-L cunosc " Trebuie menţionat faptul că tânărul Dimitrie nu şi-a ales să studieze seminarul numai ca să continue tradiţia moşilor şi strămoşilor săi Mai mult decât orice simţea chemarea de a fi păstor de suflete şi ar fi dorit s-o facă cu toată cucernicia şi toate forţele spiritului său, cu voinţa sa nestăvilită, încercând să, afle într-o parte şi alta în ce va consta viitoarea lui slujbă, a constatat însă că „nu putea afla cum va fi" Această afirmaţie a lui pare cel puţin de neînţeles, dacă nu chiar stranie, ţinând seama de faptul că trăise şi studia între preoţi „Cum tinere Dimitrie, nu ştii ce înseamnă să fii preot ortodox?" O, da! Asta ştia el foarte bine, dar nu despre asta este vorba în mărturisirea lui! Pentru că el nu învăţa seminarul ca să-şi câştige pâinea cu uşurinţă, făcând slujbe religioase Pe el îl preocupa mântuirea sufletului său şi a sufletelor celor din neamul său ªi pentru că îl caracteriza un fel de a fi cu totul neprefăcut, directorul seminarului, o cunoscută faţă bisericească a vremii, ştia toate frământările prin care trecea tânărul seminarist, într-o zi, pentru a răspunde întrebărilor insistente cu care acesta îl asalta, directorul seminarului l-a chemat la el şi i-a dat un catalog cu cărţi religioase din alte ţări, pe care el însuşi nu le comandase, dar care, zicea el, „ vor răspunde, poate, la unele din întrebările tale" Dimitrie a rămas uimit când a văzut că există aşa de multe cărţi creştine, din care, pe vremea aceea, la noi în ţară nu exista aproape nici una A început deci să comande personal unele din acele cărţi din străinătate, şi să le citească cu nesaţ Pe când le citea, a constatat că toate vorbeau de o viaţă creştină deosebită, cu totul diferită de viaţa religioasă pe care o vedea în ţara lui Pe măsură ce trecea vremea se înflăcăra tot mai mult despre o astfel de viaţă şi îşi zicea: „Asta are să fie slujba mea când mă voi face preot: să fac cunoscută poporului nostru această viaţă " întrebarea era însă: Cum? Om de acţiune imediată, nu a aşteptat să devină mai întâi preot A început încă din seminar a traduce capitole din aceste cărţi, iar uneori chiar cărţi întregi şi să le transmită spre publicare aproape la toate revistele religioase din ţară Se aştepta să vadă viaţa despre care vorbeau aceste cărţi dar, după cum el însuşi mărturisea, „ viaţa nu venea " Când a terminat seminarul, înainte de a împlini 20 de ani, era deja cunoscut în ţară ca unul care se interesa îndeaproape de menirea slujbei de preot Dar el nu numai că se interesa, ci o şi exercita într-un mod necunoscut până atunci, deşi era numai elev Cursurile pe care le-a urmat apoi, ca unul dintre cei mai conştiincioşi studenţi ai Facultăţii de teologie din Bucureşti, nu-l împiedicau să-şi continue lucrarea începută ca elev, aducând tot mai mult la cunoştinţa poporului român şi în primul rând a preoţilor, ce înseamnă să fii cu adevărat creştin, aşa cum înţelegea el atunci Cele materiale de care avea nevoie ca student depăşeau resursele familiei De aceea tânărul Dimitrie se întreţinea singur A fost mai întâi pedagog la seminar Nevoile materiale ale unui tânăr aşa de duhovnicesc erau însă limitate Din economiile pe care le făcea a început să tipărească o parte din capitolele şi chiar din cărţile traduse şi să le distribuie pe contul său în ţară Dar cu toate acestea, viaţa pe care o aştepta, nu venea! îşi zicea mirat: „Ciudat lucru! Sunt aceleaşi cărţi, aceleaşi gânduri; de ce nu vine această viaţă despre care vorbesc ele?" Dar studentul Dimitrie era prea matur în gândire şi avea o dorinţă după adevăr prea puternică, pentru ca să abandoneze, în căutările lui după adevăr a descoperit o mişcare religioasă care se asemăna oarecum cu dorinţele lui şi s-a simţit atras de ea imediat Este vorba de o lucrare pe care un alt teolog, de mare renume mai târziu, o iniţiase ca şi Cornilescu, numai din dorinţa profundă de a ajunge el însuşi la adevăr, pentru a şti apoi cum să-l predice enoriaşilor săi Mişcarea fusese începută de preotul Tudor Popescu de la Biserica Cuibul cu Barză, din Bucureşti, la scurt timp după ce ocupase acest post, în 1912 Datorită numelui bun de care se bucura, a predicilor de înaltă ţinută şi a darului de vorbitor, Tudor Popescu a atras repede în jurul său, la această biserică, nu numai mult popor, dar şi personalităţi de vază ale vremii preocupate de probleme religioase atât pentru ei personal, cât şi pentru ţara lor Deşi nu ştia încă nimic despre planul de mântuire al lui Dumnezeu, preotul Tudor Popescu era foarte iubit şi apreciat de enoriaşii săi Cel mai activ intelectual dintre cei atraşi de lucrarea de la Biserica Cuibul cu Barză a fost tânărul Dimitrie Cornilescu între cei doi s-a stabilit o legătură desigur rânduită de Dumnezeu, deşi erau firi foarte deosebite De aceea, la început nu s-au simpatizat reciproc Totuşi, Tudor Popescu l-a numit pe tânărul Dimitrie Cornilescu diacon la biserica sa Târziu, la bătrâneţe, Tudor Popescu spunea: "Eu ţineam la personalitatea mea, ţineam să nu mă iau după altul" Destul de repede, tânărul diacon i-a devenit prietenul cel mai apropiat, iar nu numai colaborator, în amintirile sale de mai târziu, Tudor Popescu spunea despre el: "Dumitru Cornilescu era foarte vioi şi producea înviorare în ceilalţi El se ocupa cu tipăritul Traducea, tipărea, şi plasa cărţile şi tratatele la noi în biserică, îmi plăcea ca lumea care vine la biserică să plece cu ceva în mână, cu ceva scris " Dumitru Cornilescu a fost 4 ani diacon la Biserica Cuibul cu Barză, în această perioadă era, fără nici o îndoială, cel mai activ teolog pe care l-a avut România, fiind neobosit la orice activitate bisericească Citea enorm, traducea cu o repeziciune uimitoare tot ceea ce-l interesa şi voia să facă cunoscut şi altora, în acest fel s-a făcut cunoscut publicului român ca cel mai fecund traducător şi scriitor de literatură creştină al vremii Prin acest vas ales al lui Dumnezeu, credincioşii din România au cunoscut pe unii din scriitorii creştini renumiţi: Frank Thomas, F Bettex, R A Torrey, S D Gordon, J H M Conkey, G Miiller, C H Machintosh şi alţii Cărţile lor l-au pregătit pe neobositul cercetător în cele sfinte, să descopere importanţa Cărţii Cărţilor - BIBLIA, fără însă ca prin citirea lor să înţeleagă mare lucru despre mântuirea prin jertfa de pe Golgo-ta Tradiţia ortodoxă era nefolositoare în acest scop, ba chiar mai mult, îl împiedica să înţeleagă ceva din cărţile citite în această privinţă, şi nu avea încă temeiul puternic, pe care numai Biblia însăşi îl putea constitui Mai târziu, când prin lucrarea celor doi preoţi, Dumnezeu ªi-a adăugat la poporul Său de pe pământ martori şi în ţara lor, aceste traduceri au constituit timp de peste o jumătate de veac, cărţile de căpătâi ale generaţiilor de credincioşi care s-au ridicat în România, până în zilele noastre Reproduse din nou în ultimii 10 ani, ele reprezintă şi astăzi literatura creştină de căpetenie pentru credincioşii români care nu cunosc limbi străine Dumitru Cornilescu era plin de o râvnă nestăvilită pentru datinile ortodoxe strămoşeşti, pe care el însuşi le păzea cu sfinţenie Dar în acelaşi timp, cu aceeaşi credincioşie, ducea o activitate neobosită de moralizare a poporului, în afara canoanelor bisericii, în acest sens considera că scrisul, cartea, au un rol foarte important De aceea, a contribuit la înfiinţarea unui cerc, condus de un comitet de preoţi, denumit „Ia şi citeşte", care avea drept scop susţinerea credinţei strămoşeşti şi moralizarea poporului cu ajutorul tipăriturilor precum şi prin conferinţe religioase Cele mai multe dintre ele au fost traduse, scrise şi ţinute de Dumitru Cornilescu în acest fel, timp de peste 4 ani (1912-1916), el a lucrat intens la traduceri, publicarea de cărţi religioase şi vorbea în public de mai multe ori pe săptămână Vorbea în cadrul cercului amintit, la Biserica Cuibul cu Barză, şi oriunde era chemat să prezinte celor invitaţi probleme religioase Dar nu ştia încă ce înseamnă mântuirea, nu cunoştea încă pe Domnul Isus ca Mântuitor personal El nu ştia încă ce înseamnă întoarcerea la Dumnezeu! Cuprins O descoperire crucială „Oricui va bea din apa pe carei-o voi da Eu, în veac nu-i va fi sete; ba încă apa pe care i-o voi da Eu, se va preface în el într-un izvor de apă care va ţâşni în viaţa veşnică" (Ioan4:14) La starea generală de nelinişte şi nesiguranţă care a cuprins poporul român la începutul veacului nostru din motive politice, naţionale şi culturale, poate că cel mai mult a contribuit nemulţumirea poporului şi a tinerei intelectualităţi cu privire la cele religioase Ortodoxismul nemulţumea profund poporul, pe intelectuali şi pe înşişi preoţii conştienţi de importanţa sarcinii lor înaintea lui Dumnezeu şi a sufletelor oamenilor Presa vremii exprima foarte clar această nemulţumire Dumitru Cornilescu făcea tot ce era posibil pentru a da răspunsul cerut mulţimii întrebărilor care se puneau, pentru a face rânduială în confuzia generală Din nenorocire, se lupta cu morile de vânt ªi ceea ce este mai important este că nu descoperise încă „sabia Duhului care este Cuvântul lui Dumnezeu" Amintindu-şi, câţiva ani mai târziu, despre acea vreme, el scria într-o revistă: fusesem 4 ani diacon sub Tudor Popescu la aceeaşi biserică şi nu rareori vorbeam despre starea de lucruri din lumea noastră creştină şi ne exprimam părerea de rău că nu se vede nici o în viorare nicăieri" De ce? Ei nu puteau să înţeleagă atunci ceea ce au descoperit numai după aceea, ceea ce astăzi nu mai este nici un secret pentru noi: lipsea izvorul, lipsea Cuvântul lui Dumnezeu dătător de viaţă! El nu era cunoscut, nu era preţuit, nici de cele mai cunoscute feţe bisericeşti ale vremii Seminarul şi facultatea de teologie dădeau ţării specialişti în istoria ortodoxiei, cunoaşterea unui noian de tradiţii şi forme goale, care nu numai că nu duceau pe cei ce le învăţau la Dumnezeu, dar mai mult, îi împiedicau să fie cu adevărat păstori sufleteşti, care să conducă sufletele la Dumnezeu Orbirea lor era nu numai totală, dar era şi poleită cu cunoştinţe şi practici care îi împiedicau să ajungă la Dumnezeu, ducând astfel în rătăcire, odată cu ei, şi poporul, care îi considera păstorii lui spirituali Deşi diplomat în teologie cu succes răsunător, Cornilescu îşi dădea seama că ceva de bază îi lipseşte, dar nu ştia încă ce Puterea despre care citea în cărţile pe care le traducea fără încetare nu-şi făcea apariţia nici în viaţa lui şi nici a celor care lucrau cu el în acelaşi scop A început să se gândească mai temeinic asupra acestor lucruri, citind cărţile respective cu multă atenţie, în acest fel a făcut o mare descoperire A observat că toate cărţile citite vorbesc despre o singură carte - Biblia! în ele se spunea că fiecare om trebuie să aibă Biblia, s-o citească zilnic şi s-o trăiască Ca şi alte idei din această broşură, şi aceasta poate fi stranie pentru tinerii de astăzi din ţară, dar mai ales pentru cei care trăiesc în ţările creştine Cum era posibil ca poporul să nu poată citi Biblia? Dar mai ales cum era posibil ca un student în teologie să n-o fi citit încă? Ce mare descoperire este faptul că Biblia trebuie să fie în casa fiecărui om şi să fie citită zilnic, să fie îndreptarul de viaţă al fiecărui om, cu atât mai mult al unui teolog! Pentru ca cititorii să înţeleagă importanţa lucrării făcută de Dumitru Cornilescu, şi cât de mare este în-tr-adevăr descoperirea pe care a făcut-o, este nevoie să cunoaştem câteva fapte din istorie Există date istorice care atestă existenţa unor forme organizate de manifestare religioasă ortodoxă la românii de la nord de Dunăre, încă din sec XIII Până la unirea Principatelor, Biserica Ortodoxă Română a fost o parte a Bisericii Ortodoxe Ruse, slujbele religioase făcându-se în limba slavonă De abia în anul 1885, patriarhul Constantinopolului a publicat recunoaşterea independenţei Bisericii Ortodoxe Române Dar şi după introducerea limbii române ca limbă oficială a slujbelor religioase, datorită faptului că aceste slujbe sunt cântate într-o limbă guturală, practic complet neînţeleasă, enoriaşul ortodox nu înţelege nimic din mesajul pe care aceste slujbe îl aduc De fapt, şi dacă ar înţelege, ar constata că întreaga slujbă este dedicată proslăvirii unei mulţimi de sfinţi şi datini ortodoxe adăugate an de an la Cuvântul lui Dumnezeu, care a ajuns să cuprindă, în cadrul unei slujbe de câteva ore, numai câteva minute Mai mult, transmiterea acestui text biblic, de asemenea într-o formă cântată, şi într-o limbă românească veche, din care cei tineri nici nu înţeleg multe cuvinte, face ca enoriaşul să participe numai fizic la slujbe El intră de cele mai multe ori în biserică pentru câteva minute, aprinde o lumânare, şi iese la treburile lui zilnice, socotind că astfel şi-a făcut datoria; pentru că şi dacă ar zăbovi mai mult tot nu ar înţelege nimic Dar ceea ce este cel mai important, este faptul că despre mântuirea păcătosului, despre scopul venirii Domnului Isus pe pământ, despre moştenirea vieţii veşnice, nimeni nu ştie nimic, ca şi cei mai mulţi preoţi ortodocşi Nu este curios deci că un seminarist şi apoi student eminent la facultatea de teologie ortodoxă era nevoit la începutul acestui veac să-şi procure câteva cărţi şi broşuri creştineşti din Occident, ca să descopere importanţa Bibliei, Nimeni nu putea să-l ajute atunci în România ªi din păcate, situaţia a rămas aceeaşi până astăzi, atât în ceea ce priveşte marele public, cât şi preoţii ortodocşi Cine vrea să afle însă astăzi adevărul poate s-o facă, deoarece are la dispoziţie Biblia, în traducerea lui Cornilescu, şi broşurile pe care acesta, şi apoi alţii după el, le-au tradus şi scris, în intervalul dintre cele două războaie mondiale De asemenea, Vestea cea Bună a mântuirii prin har, prin jertfa de pe Golgota a Domnului Isus, este făcută cunoscută publicului român în cadrul serviciilor creştine ale celor 4 culte neoprotestante autorizate în prezent în România, şi anume: Cultul Baptist, Cultul Adventist, Cultul Penticostal şi Cultul Creştin după Evanghelie (în 1981, la data publicării primei ediţii N Ed) Dar să revenim la viaţa lui Dumitru Cornilescu Văzând cât preţ se punea în acele cărţi pe citirea Bibliei, tânărul Dumitru şi-a zis: „Iată un lucru pe care nici eunu-lfac Asta trebuie să fie pricina pentru care viaţa nouă zăboveşte să vină" ªi a început să citească Biblia în fiecare zi O citea nu cu uşurătate, ci ca unul care caută în ea pe Dumnezeu şi secretul unei vieţi noi Dar chiar de la început, Biblia nu i-a plăcut ªi este explicabil de ce! Avea în faţa lui o traducere aşa de proastă încât nu o putea înţelege Se mira cum poate cineva să laude Biblia aşa de mult, când el nu găsea nimic de laudă în ea Ajunşi la acest punct este necesară o privire înapoi, în istorie Ea este utilă chiar şi pentru cei care cunosc personal istoria traducerii Bibliei de către Dumitru Cornilescu şi a influenţei bune aduse de ea în România, la începutul acestui veac Cuprins Scurtă retrospectivă istorică Domnul zice: «Când se apropie de Mine poporul acesta, Mă cinsteşte cu gura şi cu buzele dar inima lui este departe de Mine şi frica pe care o are de Mine nu este decât o învăţătură de datină omenească» " (Isaia 29:13) în România, acum 100 de ani, Biblia tipărită era ceva cunoscut numai de cele mai înalte personalităţi bisericeşti ortodoxe Societatea pentru Răspândirea Bibliei în Anglia şi Străinătate, care a tipărit mai târziu Biblia în traducerea lui Cornilescu, în 1855 a publicat 5 000 Noi Testamente în limba română veche şi cu caractere chirilice (slavone), necunoscute de public Primul Nou Testament, de asemenea în limba română veche, dar cu caractere latine, a fost tipărit de aceeaşi societate în anul 1859 Datorită faptului că în bisericile ortodoxe întreaga slujbă se făcea în limba slavonă, autorităţile eclesiastice, atotputernice pe atunci în cele spirituale, nu vedeau cu ochi buni asemenea iniţiative Pentru evitarea împotrivirii lor, traducătorii foloseau un limbaj foarte vechi, încărcat, adaptat cântecului, iar nu cititului De aceea aceste Noi Testamente nu erau practic de vreun folos celor care ar fi căutat în ele adevărul cu privire la mântuire ªi dacă aşa stăteau lucrurile în 1912-1914 cu limba folosită de traducătorii Bibliei pentru o somitate de talia lui Dumitru Cornilescu, este uşor de închipuit că pentru marele public, astfel de traduceri ale Bibliei erau cu atât mai nefolositoare Acest lucru apărea evident de asemenea prin numărul extrem de mic de Biblii în aceste traduceri vechi, care se cereau pe piaţă: cel mult 500 - 1000 pe an Este evident că nimeni din publicul laic nu cumpăra astfel de traduceri, nefiindu-i folositoare Pentru a înţelege dificultăţile de a traduce Biblia într-o limbă înţeleasă de popor, înainte de începutul acestui secol, este suficient de spus că pe atunci, somităţile în materie se războiau încă între ele pentru definirea limbii române moderne, cât mai apropiată de cea vorbită de popor Lupta principală se ducea, ( cel puţin în ceea ce priveşte Biblia, între feţele bisericeşti care susţineau în continuare o puternică influenţă slavonă şi curentul latinist, venit mai ales din Ardeal Datorită acestor greutăţi, prima traducere a Bibliei într-o limbă mai mult sau mai puţin românească şi publicată cu litere latine, cum se învăţa în şcoli, \ a apărut abia în anul 1871, sub numele de Santa Scriptura La traducerea ei au colaborat peste 10 persoane, de cele mai diferite formaţii, ceea ce se reflecta în limba pe care ei o foloseau Cu toate acestea, primul pas s-a | făcut, dacă nu pentru marele public, cel puţin pentru \ preoţi şi specialişti , | O altă ediţie, revizuită de Gîrboviceanu, a apărut abia în 1911 Ea era cumpărată de asemenea numai de > specialişti, într-un an vânzându-se numai 1000 de bucăţi, la o populaţie de 6 milioane Ca să putem aprecia cât de departe era traducerea acestei Biblii de limba românească cultă şi cea vorbită de popor, este suficient să amintim aici critica ce i s-a adus chiar la Londra, de unul dintre redactorii şefi ai unei reviste de specialitate El spunea: ,^Am încercat să învăţ româneşte; şi aşa cum am făcut şi cu alte limbi, an început folosind Biblia în limba română, publicată de Societatea pentru Răspândirea Bibliei în Anglia şi Străinătate Mergând însă la Bucureşti, după un timp, am constatat că limba folosită în această Biblie nu are nimic de-a face cu limba reală, vorbită de popor Mi-am dat seama că am pierdut un timp foarte preţios în văţând o limbă care nu există, şi care în nici un caz nu poate fi folosită de aceia cărora societatea noastră vrea să li se adreseze " Făcând cercetările necesare, împuternicitul societăţii a constatat că publicistul respectiv avea dreptate Filologi proeminenţi, oameni de litere români şi însuşi primul ministru Dimitrie Sturza, i-au atras atenţia asupra inutilităţii acestei traduceri Iată de ce, citind o astfel de traducere, Dumitru Cornilescu nu înţelegea de ce este Biblia aşa de lăudată în cărţile pe care le citea, în timp ce din lectura ei el nu avea nici un folos încercările de revizuire care se impuneau, începute de Scriban şi Nicodim, au eşuat Dar undeva, în umbră, fără ştirea oficialităţilor eclesiastice, şi susţinute de persoane particulare bogate, două autorităţi ale scrisului românesc de mai târziu traduceau separat Biblia în limba română a timpului Ambii traducători voiau ca lucrarea lor să constituie Biblia sec XX Cine va reuşi? Desigur, cel care va lucra mai mult sub călăuzirea lui Dumnezeu; cel care se va gândi mai puţin la sine şi la critica literară şi bisericească, şi mai mult la mântuirea sufletelor În paginile care urmează se va prezenta rezultatul acestei competiţii pasionante, efectele minunate ale succesului care a urmat nu numai pentru literatura religioasă, dar mai ales pentru slava lui Dumnezeu, pentru mântuirea sufletelor din poporul român Cuprins Traducerea Bibliei "Lucrul acesta nu se va face nici prin putere, nici prin tărie, ci prin Duhul Meu"-zice Domnul " (Zaharia 4:6) Alternând între recomandarea insistentă din literatura creştină de a citi Biblia zilnic şi imposibilitatea de a o face, datorită traducerii imposibil de înţeles, tânărul Dumitru care nu era dintre aceia care să lase la jumătate o lucrare începută, a avut ideea să citească Biblia în alte limbi Imediat a avut o adevărată revelaţie O revelaţie pentru sine, dar care s-a răsfrânt curând asupra tuturor celor din neamul nostru care aveau să facă aceeaşi descoperire ca şi el " şi-a zis el, „dacă este vorba ca poporul nostru să capete viaţa creştină din Biblie, trebuie să aibă o traducere pe care s-o înţeleagă Dacă eu nu înţeleg traducerea de faţă, cum vor putea s-o înţeleagă ei?" ªi aşa a început să traducă Evanghelia după Matei pentru sine însuşi, pe când era încă student la teologie Nu putea în nici un caz să-şi pună problema să publice Biblia cu economiile lui, fiindcă l-ar fi costat prea mult Dar a continuat să publice mici tratate, articole de revistă şi chiar broşuri între timp a tipărit un calendar cu cugetări creştine pentru fiecare zi a anului Cineva a trimis acest calendar unei prinţese din România, care se găsea în acel timp la Geneva Este vorba de prinţesa Rallu Callimachi, soţia preşedintelui Camerei Conservatoare a României din acea vreme - Cantacuzino Paşcani Ei i-a plăcut calendarul, care era o noutate pentru ţara noastră, pe atunci A scris în legătură cu el autorului în ţară Când s-a întors în România, prinţesa a rugat pe Dumitru Cornilescu să-i facă o vizită Au discutat împreună despre lucrarea lui, şi între altele el i-a spus că are de gând să facă o nouă traducere a Bibliei „Tocmai acesta este şi gândul meu", i-a răspuns ea Avea o sumă de bani moştenită de la mama sa, pe care o consacrase scopului de a răspândi Biblia în poporul său Dar nu începuse să facă acest lucru, pentru că şi ea considera că traducerea existentă era complet nefolositoare în acest scop De aceea, a fost foarte bucuroasă să afle că o persoană cu autoritatea pe care deja şi-o câştigase Dumitru Cornilescu, are de gând să ducă la îndeplinire gândul pe care şi ea îl avusese, independent de el Aşa lucrează Dumnezeu! El îşi alege unsul prin care să-şi facă lucrarea, şi tot El scoate la lumină posibilităţile materiale, pentru ca lucrarea Sa să poată fi dusă la bun sfârşit ªi înţelegerea celor doi, făcută înaintea lui Dumnezeu, a fost binecuvântată de El în mai puţin de 5 ani a fost terminată una din cele mai minunate lucrări a lui Dumnezeu făcută până în prezent în ţara noastră: traducerea Bibliei într-o limbă modernă, limba vorbită de întreg poporul român, actuală astăzi ca şi acum 60 de ani Apărea într-un timp nemaipomenit de scurt, şi la un nivel care depăşea de departe orice se făcuse vreodată înainte şi toate încercările care s-au mai făcut după aceea Alte traduceri similare făcute în acelaşi timp, ca şi după aceea, vor trece practic neobservate Cum se explică această minune? Traducerea lui Cornilescu a izvorât dintr-o necesitate spirituală adânc simţită, din interes viu faţă de soarta spirituală a lui personal şi a celor din jurul lui şi dintr-o conştiinţă profesională neegalată în anul 1916, Dumitru Cornilescu şi-a trecut cu succes strălucit licenţa, la Facultatea de teologie din Bucureşti Deoarece nu intenţiona să întrerupă activitatea literară şi religioasă pe care o începuse, ci dimpotrivă s-o continue şi s-o dezvolte, tânărul teolog a pus Bisericii Ortodoxe române o problemă grea Conform normelor acestei biserici, licenţa îi dădea dreptul să ocupe un post de preot în capitală, ceea ce era cel mai de dorit pentru strălucitul teolog Dar aceleaşi norme spuneau că nu poţi fi hirotonisit preot, dacă nu te căsătoreşti mai întâi Dar cum s-ar fi putut împlini astfel marea chemare pe care neobositul traducător o avea de îndeplinit? El începuse să facă traducerea pentru sine şi ardea de nerăbdare să-şi continue activitatea, nestânjenit de o slujbă şi de greutăţi familiale Cum ar mai fi făcut el, apucând aceste căi obişnuite, descoperirile spirituale care aveau să-l ducă la cunoaşterea personală a Domnului Isus ca Mântuitor? în toamna aceluiaşi an, soluţia a fost găsită Tânărul teolog a fost hirotonisit în catedrala din Huşi, de Prea Sfinţia Sa Episcopul Nicodim, mai târziu mitropolit al Moldovei şi apoi patriarh al României Pentru că nu urma să ia un post de preot, a fost hirotonisit pe seama Mănăstirii Dobrovăţ, aparţinând de Episcopia Huşilor, devenind astfel călugăr Socotea că în acest fel va ajunge la o mai mare sfinţenie, pe care de atâta timp o căuta cu înfrigurare Era un om cu totul deosebit! Deşi călugăr, cu toate că ştia ce înseamnă starea de totală lepădare de sine care însoţeşte totdeauna pe cei duhovniceşti, avea în acelaşi timp o ţinută ireproşabilă, foarte îngrijită Studiul, departe de a-l înstrăina de realitate, l-a condus la înnoiri pe toate planurile, aşa cum numai spiritele mari sunt în stare s-o facă în acelaşi timp era plin de o smerenie deosebită şi avea o totală lipsă de interes pentru starea sa materială Ambele aceste însuşiri l-au însoţit toată viaţa, bucurându-se astfel de o nemărginită apreciere şi dragoste din partea tuturor, a susţinătorilor, a superiorilor săi, a enoriaşilor în iulie 1916 începuse deja să traducă Biblia, imediat după trecerea licenţei, întrucât prinţesa Callimachi se obligase să îngrijească de micile lui nevoi materiale, a doua zi după hirotonisirea lui ca preot-călugăr, Dumitru Cornilescu şi-a declinat oficial obligaţiile faţă de Biserica Ortodoxă, pentru a-şi putea continua nestânjenit marea lui chemare - traducerea Bibliei Pentru ca în această mare lucrare să nu fie împiedicat de nici o altă activitate, conştient de însemnătatea şi urgenţa traducerii, şi parcă presimţind efectele spirituale pe care această minunată operă avea să le aibă asupra sa însuşi şi asupra poporului român, Dumitru Cornilescu a părăsit aproape com plet lumea pentru 5 ani A plecat imediat la castelul prinţesei Rallu Callimachi de pe moşia Stănceşti, judeţul Botoşani, unde a lucrat cu o înfrigurare nemaiîntâlnită În acest fel, cel ce avea să devină una dintre cele mai luminoase personalităţi creştine a României nu avea să încaseze niciodată nici măcar un salariu, nici de la Biserica Ortodoxă română, şi nici de la statul român, deşi a tradus în limba poporului român Cartea care ne aduce cea mai mare lumină: Lumina care vine de sus! Despre viaţa particulară a călugărului în aceşti 5 ani de activitate înfrigurată nu ştim aproape nimic A lucrat fără întrerupere, într-o stare de înălţare spirituală şi adevărată euforie a muncii Tot ceea ce urmaşii lui au putut să afle de la el despre acest timp se reduce la descrierea, de către el însuşi, a marilor descoperiri spirituale pe care Dumnezeu i le-a făcut în acest timp, în legătură cu planul de mântuire al omului prin jertfa de pe cruce a Domnului Isus Hristos Numai soţiei sale i-a relatat mai târziu, foarte pe scurt, aspecte din timpul activităţii sale de traducător, iar unul dintre cei dintâi care s-au întors la Dumnezeu prin el, a redat în puţine cuvinte, impresia pe care i-a făcut-o, când l-a întâlnit prima dată, în timpul lucrului Despre această perioadă, ca şi despre altele necunoscute sau puţin cunoscute din viaţa sa, soţia spunea: "Într-o smerenie extremă, vorbea foarte puţin despre sine ªi chiar atunci când o făcea, de exemplu faţă de mine, nu repeta, niciodată ceea ce deja îmi spusese " îmbrăcat călugăr, cu tichia pe cap, stătea adesea pe pardoseală, scriind pe un scaun mic, cu trei picioare Avea întinse pe jos nenumărate ediţii ale Bibliei în greacă, ebraică şi aproape toate traducerile existente pe atunci in limbile moderne: engleză, franceză, germană Pe lângă acestea, multe dicţionare şi fişe cu traducerea paralelă a celor mai de seamă termeni din Biblie Traducea nu numai cu grija şi cu precizia unui traducător înnăscut, dar şi cu responsabilitatea pe care i-o impunea dorinţa de a înţelege el însuşi şi de a transmite şi altora mesajul dumnezeiesc pe care îl căuta în Biblie Un interes imens pentru marea lucrare arăta deopotrivă bătrâna doamnă Renunţând la comodită-ţile pe care i le oferea Elveţia, ea a rămas alături de protejatul său, apărându-l de privirile celor indiscreţi, îngrijindu-se de trebuinţele sale materiale personale şi de cele ale lucrării Dar ceea ce este tot atât de important este faptul că i-a fost în acelaşi timp un adevărat colaborator de specialitate Cunoscând limbile moderne mai importante, întocmea fişe de termeni creştineşti de bază, cuprinzând înţelesul lor din cele mai vestite dicţionare şi traduceri ale Bibliei în alte limbi Era astfel de un real folos traducătorului De multe ori succesul savantului sau artistului se datorează pasiunii pentru munca lui a unei soţii credincioase sau a unei mame iubitoare, în cazul de faţă era vorba de ceva mai mult: de o mamă a poporului român, dornică de iluminarea lui spirituală Parcă grăbin-du-se să nu moară înainte de a vedea terminată această lucrare care o interesa aşa de mult, bătrâna prinţesă Callimachi n-a precupeţit nimic din ce avea: nici timpul, nici munca, nici averea moştenită de la mama sa, pentru a-l ajuta pe Dumitru Cornilescu să-şi poată face lucrarea la care fusese chemat de Dumnezeu Cuprins Tipărirea Bibliei "Eu sunt Alfa şi Omega, începutul şi Sfârşitul Celui ce îi este sete, îi voi da să bea fără plată din izvorul apei vieţii " (Apocalipsa21:6) în timp ce lucrarea se făcea în umbră, la început numai cu posibilităţile unui student (1914-1916), iar apoi cu cele ale unei prinţese (1916 - 1920), cerinţa naţională pentru o nouă traducere a Bibliei într-o limbă română modernă, scrisă şi citită de toată lumea„ devenea tot mai acută Societatea pentru Răspândirea Bibliei în Anglia şi Străinătate s-a adresat la începutul anului 1914 arhimandritului Scriban pentru traducerea Noului Testamment, iar acesta a recomandat pe mitropolitul Nicodim pentru traducerea Vechiului Testament Cerinţa poporului şi intelectualităţii româneşti a fost întărită de Conferinţa baptistă română din Austro-Ungaria, care a avut loc în acest an Doi ani mai târziu, Societatea Biblică Americană constata de asemenea nevoia unei traduceri a Bibliei pentru comunităţile de credincioşi români din America Dar începerea primului război mondial a făcut ca Scriban să-şi întrerupă revizuirea traducerii existente a Noului Testament, lucrare care nu a mai fost sfârşită până în anul 1919 între timp însă, Societatea pentru Răspândirea Bibliei în Anglia şi Străinătate a înregistrat o ofertă neaşteptată Dumitru Cornilescu terminase traducerea Psalmilor, a Noului Testament şi anunţa terminarea traducerii Vechiului Testament către sfârşitul anului 1920 Prinţesa şi traducătorul au oferit Societăţii noua lor traducere şi efectuarea corecturilor fără a pretinde nici un drept de autor Era pentru prima dată când se întâmpla aşa ceva Mai mult, ei spuneau că dacă societatea refuză, prinţesa va publica noua Biblie pe seama sa Ea prefera însă tipărirea Bibliei lui Cornilescu de către Societate, în care caz se obliga să cumpere un mare număr de exemplare Avea pe inimă nu numai promovarea noii lucrări, dar şi răspândirea ei pe gratis în masa poporului român Reprezentantul Societăţii a avut ideea ca lucrarea să se publice cu colaborarea lui Nicodim pentru Vechiul Testament şi a lui Scriban pentru Noul Testament Dar tânărul şi neobositul traducător a refuzat colaborarea aceasta Desigur că atunci nimeni, în afară de autor, nu putea să înţeleagă un astfel de act de mândrie profesională, la un călugăr cunoscut pentru modestia sa Numai el şi Dumnezeul lui, pe care îl descoperise făcând traducerea, ştiau care ar fi fost consecinţele dacă accepta, între timp se făcuse o minune: traducătorul se întorsese la Dumnezeu! Lumina nu mai putea să stea alături de întuneric! Biblia ţinută sub obrocul unei limbi neînţelese de popor şi a unei doctrine religioase abătute de la adevăr ar fi putut să fie prezentată şi acum publicului în termeni care să ascundă încă pentru multă vreme o descoperire care se făcuse şi fusese experimentată deja: întoarcerea la Dumnezeu! Acest lucru nu trebuia să se întâmple, şi nu s-a întâmplat! Prin grija lui Dumnezeu, în anul 1920 apare la Bucureşti Cartea Psalmilor sau Psaltirea împăratului David, tălmăcită de Dumitru Cornilescu (Stănceşti - Botoşani), în Editura Societatea Evanghelică Română, Tipografia Gutenberg Din-tr-o greşeală tipografică, menţiunea că traducerea apare la comanda Societăţii pentru Răspândirea Bibliei în Anglia şi Străinătate a apărut numai pe spatele ultimei pagini În anul 1921 a urmat tipărirea Noului Testament, şi în acelaşi an a Bibliei O operă mare, într-o Românie mare, la sfârşitul celui mai pustiitor război pe care l-a cunoscut vreodată lumea şi România până atunci! în timp ce războiul pustia ţara noastră şi Europa întreagă, undeva, într-o chilie ca de mănăstire, se dădea o luptă spirituală Nu era vorba de viitorul politic al ţării, ca în cazul războiului, ci cu mult mai mult: de destinul spiritual al întregului popor de limbă română de pretutindeni Era lupta dintre Dumnezeu şi Satana, mai întâi pentru sufletul muncit de îndoieli al tânărului călugăr, şi apoi al tuturor celor iubiţi de el, de aceeaşi limbă cu el Dumitru Cornilescu era hotărât însă să nu abandoneze lupta, oricât de aprigă ar fi fost ea Era lupta cu sine, cu credinţele strămoşeşti, cu Diavolul şi uneltirile lui, prezente uneori chiar şi prin feţele bisericeşti Dar era decis să nu înceteze lupta decât odată cu victoria deplină asupra îndoielilor sale, asupra nesiguranţei în care Se aflau el şi cei din jurul lui ªi în această luptă a triumfat Dumnezeu! „Noi avem nevoie de toate bogăţiile dragostei şi înţelepciunii lui Dumnezeu, căci numai o viaţă din belşug exercită atracţie asupra altora " D Cornilescu Cuprins Partea a doua Lumină în întuneric „El ştie ce este în întuneric şi la El locuieşte lumina " (Daniel 2:22) Începe să se lumineze de ziuă! „ªi Domnul va face să răsune glasul Lui măreţ " (Isaia 30:30) Ceea ce împingea cu deosebire pe Dumitru Cornilescu la traducerea Bibliei era conştiinţa întunericului spiritual în care se găsea el însuşi, apoi feţele religioase din ţară şi împreună cu ele, întregul popor Pentru a înţelege importanţa lucrării începute de Dumitru Cornilescu şi pentru a explica marea binecuvântare pe care a adus-o poporului român de pretutindeni, trebuie amintit mai întâi spiritul în care s-a făcut această traducere Nu era vorba nicidecum de o competiţie cu alte condeie de vază ale vremii, nici o încercare laică de a umple un gol adânc simţit în literatura de specialitate românească, şi cu atât mai puţin nu era o afacere Nu s-a făcut în prealabil nici un contract cu nici o societate de tipărire a Bibliei, nu au avut loc obişnuitele târguieli între agentul societăţii şi o impunătoare faţă bisericească asupra costului în valută forte pentru fiecare coală sau capitol, pentru fiecare corectură a şpaltului, cum era cazul la toate traducerile anterioare şi la cele care au urmat Nimic din toate acestea! După cum se ştie foarte bine, Dumitru Cornilescu a început traducerea exclusiv pentru lămurirea sa personală asupra principiilor de bază ale Evangheliei Lucrarea lui s-a transformat însă într-o operă social-religioasă, ca urmare a responsabilităţii pe care acest mare iniţiat o simţea apăsând pe umerii săi, faţă de ignoranţa morală şi spirituală pe care o vedea la toţi cei din jurul lui Nu este de mirare că roadele au fost cu totul excepţionale, atât imediat cât şi după aceea, până în zilele noastre! ªi fără îndoială, ele vor continua cât timp se va vorbi româneşte Greutăţile au fost imense! Numai cine a tradus măcar un capitol de câteva pagini înţelege ce dificultăţi presupune această muncă, mai ales când este vorba de filosofie sau religie, unde sunt posibile mai multe greşeli de interpretare decât în orice alt domeniu Ca să înţelegem cât de cât imensitatea sarcinii pe care Dumitru Cornilescu şi-a asumat-o de bună voie şi fără nici un folos material, trebuie menţionate câteva fapte Mişcarea religioasă din România era dominată atunci exclusiv de Biserica Ortodoxă, în care spiritul tradiţional şi dependenţa de biserica răsăriteană, cel puţin în privinţa limbii, au dat naştere totdeauna şi mai ales în ultimii 70 de ani, unui ghem de contradicţii şi interese cu care nimeni nu cuteza să dea piept la scară naţională Temeritatea iniţierii unei astfel de acţiuni şi consecinţele grave pe care le-ar fi putut avea asupra persoanei respective, nu puteau fi ignorate decât de un spirit ca cel al lui Dumitru Cornilescu Consecinţele nu s-au lăsat aşteptate, schimbând în mod dramatic sensul vieţii unuia dintre cei mai capabili români, care şi-a petrecut, de aceea, tot restul vieţii în exil Trebuie apoi să apreciem corect greutăţile de specialitate pentru efectuarea unei astfel de opere, în România din vremea aceea Mai multe decenii, Societatea pentru Răspândirea Bibliei în Anglia şi Străinătate a căutat pe două continente un cadru de înaltă clasă, care să cunoască (în acelaşi timp şi în mod corespunzător realizării unei asemenea sarcini) limbile ebraică, greacă şi română Dar nu l-a găsit De aceea, împotriva concepţiei acestei Societăţi, de a traduce Biblia numai pe baza textului ebraic, a trebuit să se facă excepţie în cazul României Avem astfel o traducere a Bibliei bazată pe textul grecesc al Bibliei Septuaginta Traducerea Bibliei după acest text, confruntată în punctele cheie cu textul ebraic şi cu cele mai cunoscute traduceri din limbile moderne, reprezenta însă o sarcină pe care nu o putea duce la capăt decât un specialist de înaltă ţinută intelectuală şi spirituală în sfârşit, în cazul traducătorului de faţă, mai mult decât toate aceste greutăţi, pe umerii săi apăsa responsabilitatea tălmăcirii Bibliei fără influenţe străine, fără idei preconcepute, în spiritul concepţiilor de bază pe care Mântuitorul însuşi le-a propovăduit în timpul vieţii Sale pe pământ Dumitru Cornilescu şi-a dat seama de această responsabilitate Grija faţă de soarta sufletului său şi a fiilor neamului său i-a dat posibilitatea să facă o lucrare de o ţinută nemaiatinsă până la el, înscriindu-se astfel în rândul celor mai de seamă conducători spirituali ai poporului român Dar cine ar putea să prezinte mai bine ca el însuşi gândurile, sentimentele, umbrele de îndoială şi străfulgerările de lumină cerească ce l-au inspirat în această perioadă de 5 ani? Acestea sunt prezentate în mod magistral şi în acelaşi timp cu o simplitate caracteristică numai marilor personalităţi şi descoperitori, în broşura scrisă de el, intitulată: „Cum m-am întors la Dumnezeu şi cum am spus şi altora " Desigur, cuvintele care urmează, extrase din această lucrare a lui, nu au nici pe departe semnificaţia corespunzătoare pentru credincioşii din zilele noastre, şi mai ales pentru ,cei din ţările creştine dezvoltate Cele ce urmează sunt pentru ei lucruri de la sine înţelese, deoarece ei s-au născut şi au trăit într-o ţară, într-o lume unde Cuvântul lui Dumnezeu este cunoscut, preţuit, publicat şi răspândit fără nici o stavilă Rândurile de mai jos trebuie luate însă în contextul istoric, politic, social şi religios al vremii, descris în numai câteva cuvinte în paginile precedente Numai aşa le putem înţelege forţa lăuntrică, bogăţia de conţinut, măreţia spirituală pe care le cuprind Pentru români însă, amintirea acestor idei simple ale creştinismului, aşa cum au fost ele descoperite de Cornilescu din Biblie numai prin călăuzirea Duhului Sfânt, este revelatoare Pentru ei, paginile care urmează sunt încărcate cu toată afectivitatea pe care Dumnezeu a dat-o unui popor de la extrema estică a Europei, strivit între influenţe istorice şi politice potrivnice, pe de o parte, şi între prejudecăţi şi forme religioase moarte, statornicite de secole prin tradiţia omenească, pe de altă parte Ele se adresau de asemenea unor oameni care nu cunoşteau nici chiar cele mai elementare lucruri ale Cuvântului lui Dumnezeu, în această lumină, înţelesul frazelor care vor urma, deşi arhicunoscut astăzi de credincioşii din toată lumea, poate căpăta şi în ochii lor, sensul unui simbol, sensul lor adevărat! Pentru că şi astăzi, ca şi în timpul lui Cornilescu, şi în timpul Mântuitorului, marile adevăruri ale Evangheliei sunt descoperite de Dumnezeu direct slujitorilor Lui celor mai devotaţi, celor mai spirituali, fără participarea unei idei preconcepute, ci exclusiv prin Duhul Său cel Sfânt Pildă stau marile reforme protestante şi neoprotestante care au avut loc mai ales în ultimii 400 de ani în ţările de limbă germanică şi anglo-saxonă Pe drept cuvânt, un ziar european numea pe Dumitru Cornilescu la aniversarea a 50 de ani de la traducerea Bibliei: un Luther român ªi apoi cine ar putea vorbi mai bine despre întoarcerea la Dumnezeu, decât el însuşi? Să-l ascultăm Cuprins Întoarcerea la Dumnezeu „Mă veţi căuta şi Mă veţi găsi, dacă Mă veţi căuta cu toată inima Mă voi lăsa să fiu găsit de voi zice Domnul " un spirit înviorat Legătura lor a devenit aşa de strânsă, încât tânăra Anna era supranumită „jumătatea" pastorului Cornilescu Ea îl însoţea absolut pretutindeni Douăzeci şi cinci de ani ea nu a avut niciodată paşaport separat, ci era trecută pe paşaportul lui Spunea: "Dra-ga mea, unde m-aş putea duce fără tine?'' Când a devenit octogenar, deseori spunea: ,fără tine, draga mea, nu aş fi trăit eu nicidecum atât de mult!" îi spunea tot ce gândea, tot ce întreprindea, de la cele mai însemnate lucruri până la cele mai neînsemnate Nu a considerat-o niciodată inferioară cu ceva îi cerea părerea asupra celor mai importante lucruri, ca şi asupra celor mai neînsemnate Dacă ceva o depăşea, discuta cu răbdare cu ea până ce ajungeau la acelaşi numitor comun Nu aveau prea mulţi prieteni ªi-au petrecut viaţa mai mult singuri, dar erau fericiţi! ªi el o spunea adesea Când ea trebuia să plece de acasă pentru o perioadă oricât de scurtă, el nu putea lucra singur, o aştepta să se întoarcă De aceea prefera să plece împreună cu ea Practic vecinii, oamenii din localităţile unde au trăit, nu i-au văzut niciodată despărţiţi Aşa au trăit 35 de ani, care li s-au părut foarte scurţi Cornilescu spunea adesea că el a fost cu adevărat fericit abia după 1940 Cuprins Pe cont propriu „ îi voi aduce înapoi în locul acesta şi-i voi face să locuiască în linişte acolo " (Ieremia 32:37) Fără îndoială că cei 23 de ani petrecuţi la casa de odihnă de la Lăndli au reprezentat una din cele mai importante perioade din viaţa'lui Cornilescu Marele singuratic, care aproape toată viaţa lucrase pe cont propriu, fiind pensionat în 1951, s-a întors acasă la el Au urmat 25 ,de ani, cei mai fericiţi din viaţa lui! Nu avea nici o obligaţie faţă de nimeni, nici un program, nici o epitropie împreună cu iubita lui soţie s-a stabilit lângă Montreux, în oraşul însorit, plin de vegetaţie mediteraneană, de pe malul Lacului Geneva, la poalele munţilor Mont Blanc Nu putea să facă o alegere mai bună Bărbatul care a suportat aşa de greu să lucreze în acelaşi loc o perioadă aşa de lungă, 23 de ani la Lăndli, dar care avea totuşi nevoie de cât mai multă odihnă, şi-a găsit locul potrivit pentru o odihnă activă Aici, la Montreux, totul esteîntr-o continuă schimbare Nu trebuie să faci nici un pas pentru ca an de an, lună de lună, zi de zi, oră de oră să fii în acelaşi loc şi parcă altundeva Lumina, culoarea cerului şi a apei lacului, verdeaţa munţilor, totul se schimbă necontenit şi nu arată niciodată ca mai înainte O zi ţi se pare ca un an şi un an ca o zi Scurgerea timpului este aici imperceptibilă pentru cel inactiv, dar foarte rapidă pentru cel sensibil, perspicace şi vrednic Fericita familie s-a bucurat în acelaşi timp de ambele stări de lucruri ªi-au cumpărat o vilă pe Riviera elveţiană la Montreux, localitatea Brent Era pentru prima dată în propria sa casă, după 60 de ani de peregrinări Ca însuşi Stăpânul său, nu a avut unde-şi odihni capul, în propria lui casă Câtă deosebire faţă de oamenii obişnuiţi! ªi nimeni nu s-a îndoit vreodată că el nu este unul dintre ei! Aici a început pentru el cea mai liniştită şi fericită parte a vieţii Dumnezeu a îngăduit slujitorului Său ca această perioadă să nu fie deloc scurtă, în termeni omeneşti Deşi doctorii au crezut totdeauna că viaţa lui va fi scurtă, Dumnezeu, Dătătorul vieţii, a vrut altfel Aşa răsplăteşte El pe cei consacraţi Lui din toată inima Cel slab, bolnav, neputincios în termeni omeneşti, a fost situat de Dumnezeu peste limita celor „mai tari" De fapt, puţini au trăit aşa de deplin ca Dumitru Cornilescu, Psalmul 90 Aici, viaţa lui s-a împărţit între lucrarea pentru Dumnezeu, îngrijirea sănătăţii şi odihnă Dar înainte de toate, ca şi până acum, - lucrarea lui Dumnezeu Pentru că proteza pe care o avea la mâna dreaptă nu-i permitea să scrie prea mult, în această perioadă a propovăduit Evanghelia ori de câte ori i se ivea prilejul, folosind notiţe scurte, scrise pe un sfert de coală de hârtie, în nemţeşte Participa astfel la adunări creştineşti, la întâlniri între adunări, la cursuri de vară organizate pentru creştini de toate vârstele: când pentru tineri, când pentru oameni maturi, când pentru bătrâni Era solicitat peste puterile sale, dar nu refuza decât atunci când ar fi trebuit să se deplaseze prea mult A fost astfel o binecuvântare pentru mulţi Suferea însă mult că nu putea să scrie cum ar fi vrut Supărarea pe care i-o producea această infirmitate l-a făcut să capete tensiune arterială De aceea a trebuit să evite mai mult eforturile, mâncarea copioasă, călătoriile, înţelegea că aşa îngăduie Dumnezeu, dar suporta cu greu imobilitatea la care era supus Când scriu aceste rânduri mă gândesc la modul necugetat cum eu însumi şi mulţi alţii ca mine din ţară şi din străinătate condamnam imobilitatea unui lucrător al Domnului despre care ştiam cum fusese la 20 de ani, dar despre care nu ştiam cum arăta după 70 şi apoi după 80 de ani Puneam viaţa lui lungă pe seama unei presupuse forţe fizice deosebite Lucrurile stăteau cu totul altfel Dumnezeu ţinea în viaţă pentru lucrarea pe care o voia El, pe cel care după pronosticurile oamenilor trebuia să fi trecut de mult la Domnul În al doilea rând, tot timpul anului dar mai ales vara, lucra printre turiştii şi vizitatorii frumoasei staţiuni Montreux Primea chiar în casa lui persoane care voiau să-şi petreacă concediul în vestita staţiune Cei care urmau să locuiască în casa lui erau anunţaţi de la început că este vorba de o casă creştinească; că înainte de micul dejun se citeşte Biblia şi se cântă cântări creştineşti; că la masă se face rugăciune, că în această casă nu se fumează, iar la ora 10 seara se încuie uşa Niciodată nu a înţeles ca sfinţenia să se limiteze la sine însuşi, ci a extins-o totdeauna şi asupra familiei sale, asupra casei sale, asupra tuturor relaţiilor sale Niciodată în viaţă nu a avut de-a face cu cineva dacă nu era implicat în lucrarea lui Dumnezeu Nu a avut de-a face decât cu adunări creştineşti, cu case de odihnă pentru credincioşi, cu editori creştini Domnul Isus Hristos şi lucrarea Lui au fost toată viaţa lui Dumitru Cornilescu Altceva nu ştia De aceea era foarte mult solicitat de credincioşii de pretutindeni, să ţină predici, să conducă cercuri pentru tineret sau bătrâni, să participe la întruniri creştineşti de toate felurile Deoarece vara era ocupat la Montreux, călătorea pe distanţe scurte mai ales iarna Dar toată vara, în casa sa, făcea zilnic adunare pentru vizitatori Era plin de gândurile lui Dumnezeu în aşa măsură, încât totdeauna avea de împărtăşit ceva altora ªi o făcea cu o mare putere a Duhului şi într-un mod aşa de atractiv, încât oricine îl auzea pentru prima dată se hotăra să facă orice să-l mai asculte din nou Predicile sale nu erau savante, docte; nu erau rostite într-o limbă greoaie, inteligibilă numai pentru iniţiaţi Dimpotrivă, cele mai alese gânduri le îmbrăca într-un limbaj simplu, curgător, accesibil oricui, dar în acelaşi timp foarte corect Niciodată nu a făcut distincţie între denominaţiile creştine Era fericit să-şi petreacă timpul şi să se îmbărbăteze cu oricine, de orice limbă şi denominaţie creştină, care stătea pe temelia cea tare a Evangheliei, care chema Numele Domnului dintr-o inimă curată Nu a participat niciodată la discuţii asupra părerilor îndoielnice şi nu a supus pe nimeni unui tratament diferenţiat pe baze denominaţionale Dimpotrivă iubea pe toţi cei răscumpăraţi prin sângele Domnului Isus, ca pe fraţii săi Datorită odihnei, armoniei în căsnicie, îngrijirii deosebite pe care şi-o acorda şi de care se bucura din partea soţiei, a climatului foarte prielnic de la Montreux, sănătatea i s-a îmbunătăţit simţitor Vara făcea plajă pe peluza din splendida lui grădină, tot timpul lua medicamente indicate de doctori, ducea o viaţă cu totul şi cu totul ponderată, fără nici un fel de exces, în acest fel, în jurul vârstei de 70 de ani se simţea mai bine ca oricând Datorită tensiunii arteriale i s-a recomandat să mănânce un regim special Dumnezeu i-a făcut parte să intre în legătură cu un dietetician vestit în Elveţia, care i-a devenit un bun prieten Cornilescu îl servea pe medic cu cele spirituale, iar acesta îi acorda - în schimb - cea mai aleasă îngrijire trupească Datorită îmbunătăţirii sensibile a stării sănătăţii, la 70 de ani a dat jos proteza de la mâna dreaptă, în acest fel, mâhnirea pe care o resimţise deoarece nu-şi putea folosi pentru Dumnezeu mâna, aşa cum ar fi vrut, s-a transformat în bucurie Deşi bătrân, bolnav, consumat de mulţimea greutăţilor şi împotrivirilor vieţii, a început iarăşi să lucreze din plin Cum? în multe feluri „ Credinciosul transformă toate experienţele vieţii lui în valori veşnice; întocmai ca un arbore care îşi pregăteşte, din toate sărurile pământului, hrana sa " D Cornilescu Cuprins Partea a patra A doua viaţă "Elîţi satură de bunătăţi bătrâneţea şi te face să întinereşti iarăşi ca vulturul " (Psalmul 103:5) Privind înapoi spre ţara lui „Căci aşa vorbeşte Domnul: «Nu se va mai întoarce , ; ci va muri în locul unde este , şi nu va mai vedea ţara aceasta»" (Ieremia22:11,12) Toată viaţa a avut pe inimă România şi lucrarea lui Dumnezeu din această ţară Acolo îi rămăsese inima, acolo unde împlinise lucrarea tinereţii sale Avea în ţară fraţi şi surori de trup, dar mai ales mii de fraţi şi surori în Domnul Aceştia nu numai că nu l-au uitat niciodată, dar mulţi dintre ei îi cereau sfaturi asupra celor mai diferite probleme personale, creştineşti, de adunare etc Un mod binecuvântat în care a lucrat în această perioadă, a fost prin scrisori Multă îmbărbătare a adus credincioşilor din România pe această cale Era fericit ori de câte ori putea să citească vreo câteva rânduri de la unul dintre cei cu care a lucrat în primul pătrar al acestui veac în ţara lui, de la cei care au fost primele roade ale descoperirilor pe care i le-a făcut Dumnezeu din Biblie, precum şi de la urmaşii acestora Se bucura de asemenea foarte mult când vreun creştin din ţară sau de pe orice continent i se adresa ca aceluia care i-a pus prima dată în mână Cuvântul lui Dumnezeu, prin care L-a cunoscut pe Mântuitorul S-a bucurat mult de scrisorile primite din partea unui credincios, care îi amintea cu patos de minunatele zile petrecute în 1923 la biserica „ Cuibul cu Barză" şi mai ales la adunările de marţi şi joi seara ţinute în şcoala din apropierea acesteia A fost adânc mişcat de cele câteva scrisori trimise de Emil Constantinescu din care afla noutăţi din ţară, despre mersul lucrării lui Dumnezeu în România, despre familia fratelui său Gheorghe Cornilescu care trecuse la Domnul, fără să-l fi văzut vreodată timp de 45 de ani Amintiri plăcute i-au readus înaintea ochilor scrisorile trimise de unii dintre primii oameni câştigaţi pentru Dumnezeu prin lucrarea pe care o făcuse în ţară De 'asemenea, menţiunile pe care Vasile Teodorescu le-a făcut în unele din scrisorile acestora, i-au reamintit anii dinaintea primului război mondial în multe din aceste scrisori şi în altele trimise de persoane mai puţin cunoscute, era invitat mereu să viziteze ţara în care s-a născut, adunarea la temelia căreia a pus prima piatră Toate chemările lor au rămas fără răspuns! Atunci nu înţelegeam de ce, cu atât mai mult cu cât eu însumi i-am făcut nu numai o invitaţie, ci i-am arătat şi posibilitatea efectuării ei, inclusiv grija de cele materiale Acum însă înţeleg de ce nu s-a putut şi că aşa cum a îngăduit Dumnezeu a fost mai bine Cu siguranţă însă că cel mai mult l-a impresionat şi l-a tulburat scrisoarea plină de disperare scrisă de o credincioasă după moartea fratelui său Gheorghe Cornilescu îi sunau în urechi vorbele puternice care ziceau: „Dv să vă amintiţi ce răspundere aveţi faţade sufletele noastre, fiindcă la casa zidită de Dv am venit să ne adăpostim Amintiţi-vă că sunteţi român şi că viaţa noastră are atâta nevoie de binecuvântările Evangheliei, ale luminii spirituale Acestei ţări îi sunteţi dator prin naştere să-i slujiţi cu toată trecerea pe care o aveţi în locurile cereşti şi cu toate darurile Dv " Nimic mai mişcător decât aceste cuvinte din inimă! Cu siguranţă că nu exista credincios din România care să nu fi gândit la fel Două lucruri erau însă potrivnice acestei dorinţe arzătoare a credincioşilor români: mai întâi faptul că Dumnezeu a vrut altfel şi în al doilea rând, starea sănătăţii aceluia care rămăsese în mintea şi în inima lor „ca un vulcan", care abia împlinise 30 de ani când i-a părăsit Acum însă avea 70 de ani, fusese sortit morţii de medici încă de la 50 şi numai harul lui Dumnezeu l-a păstrat pentru credincioşii din ţara lui adoptivă şi într-un fel şi pentru români, până la frumoasa vârstă de 85 de ani Nu s-a lăsat însă impresionat de nici o chemare, oricât a fost ea de entuziastă sau deznădăjduită O viaţă de om şi încă una foarte lungă, trăită exclusiv în slujba lui Dumnezeu, îl învăţase că singur Dumnezeu este Cel care face lucrarea, că pentru aceasta El Se poate folosi de unul sau de altul, iar uneori de nici unul Adesea regreta că nu a învăţat mai devreme acest lucru, pentru că ar fi fost scutit de multe necazuri şi ar fi putut fi mai de folos Domnului Ceea ce noi greşim din neştiinţă, dar de bună credinţă, El corectează în vieţile noastre şi în istoria Adunării lui Dumnezeu, de care este legată lucrarea noastră Aceasta este o învăţătură de seamă pe care Domnul l-a învăţat pe Dumitru Cornilescu şi prin care El ne învaţă şi pe noi De asemenea, se bucura de scrisorile fraţilor credincioşi români de orice denominaţie, din ţara sa şi de peste hotare I-au scris mai ales români credincioşi din Europa occidentală, iar mai târziu, în condiţii deosebite pe care le vom expune în continuare, i-au scris mai mulţi credincioşi din America Cuprins O altă uşă deschisă - America „ mi se deschisese acolo o uşă în Domnul " >b align="right">(2Corinteni 2:12) Dacă Dumnezeu închide o uşă undeva El deschide alta Cu voia Lui unele uşi pot fi închise o vreme pentru slujitorii Lui, dar Dumnezeu are totdeauna „o uşă deschisă pe care nimeni nu o poate închide " (Apocalipsa 3:8) Dumitru Cornilescu îndeplinea toate condiţiile pe care le cere Dumnezeu pentru aceasta: „ căci ai puţină putere, şi ai păzit Cuvântul Meu, şi n-ai tăgăduit Numele Meu " (Apocalipsa 3:8) După ce a trecut de 70 de ani, Dumitru Cornilescu s-a hotărât să întrerupă orice activitate şi să se odihnească ultimii ani pe care îi mai avea de trăit Odihnă binemeritată! Putea însă un spirit aşa de viu să mai aibă odihnă? Desigur, nu! Cu ocazia uneia din călătoriile sale în Europa, fratele Dănilă Pascu şi soţia, din Cleveland, Ohio, Statele Unite ale Americii, au vizitat pe Dumitru şi Anna Cornilescu, la ei acasă, în vara anului 1960 Locuiau încă în vila lor de lângă Montreux Au discutat, s-au bucurat şi mai ales fraţii din America au fost impresionaţi să audă prin viu grai lucruri pe care cei mai mulţi credincioşi le ştiu numai din citite: nemuritoarea povestire a tinereţii lui Dumitru Cornilescu - „Cum m-am întors la Dumnezeu şi cum am spus şi altora " Din păcate nu li s-a putut oferi un exemplar din aceAsta broşură, pentru că autorul ei nu mai avea nici unul Spiritul practic american a fost însă la lucru Ea a fost descoperită curând în casa unui frate din Iugoslavia şi publicată apoi în editura Luminătorul a Bisericii Baptiste Române din Cleveland Această cărţulie a provocat în rândurile baptiştilor români din America dorinţa de a cunoaşte personal, la ei acasă, pe „omul lui Dumnezeu carene-a tradus Biblia în cea mai frumoasă limbă română", cum scria fratele Dănilă Pascu în ediţia americană a acestei broşuri Din nou spiritul practic a fost la lucru, spre binecuvântarea a sute şi mii de fraţi români de peste ocean în vara anului 1964, pe când se găseau la Geneva la un congres internaţional, Dănilă Pascu şi soţia au vizitat din nou familia Cornilescu, de această dată invitându-i să facă o vizită de câteva luni, credincioşilor români din nord-estul Statelor Unite ale Americii Invitaţia nu a fost acceptată Toate planurile neobositului lucrător erau să se odihnească, iar nu să călătorească şi să lucreze în anul următor, Dumitru Cornilescu şi-a pus în aplicare a doua oară, planul de a se pensiona, Mutându-se din vila sa, într-o casă mică, exclusiv pentru odihnă Avea 75 de ani Din nou a refuzat invitaţia de a merge în America; însă la insistenţele fratelui Dănilă, a consultat un medic, şi apoi pe al doilea; dar aceştia nu l-au încurajat deloc să facă o călătorie aşa de lungă şi obositoare I s-a explicat că promisiunile făcute de americani, că se va putea odihni în America, nu se vor realiza: Acolo viaţa este prea trepidantă, americanii prea întreprinzători şi o astfel de călătorie v-arputea FI fatală", spuneau ei A refuzat din nou! Iată însă că la 1 septembrie 1965 urma să aibă loc la Detroit, Convenţia Baptiştilor Români din S U A Creştinii americani voiau măcar să-l vadă pe legendarul Cornilescu la convenţia lor "nu vei avea nici o obligaţie Să Fi văzut şi atât", i se spunea mereu Cuvintele celui de-al doilea medic din Europa, care îl văzuse ultima dată, îi sunau în urechi: Americanii nu in vită pe nimeni degeaba Vei locui într-un oraş mare, cu zgomot, cu smog Vei fi exploatat LA maximum Vei fi ţinut treaz pana la miezul nopţii cum fac americanii Vei muri acolo, iar noi avem nevoie de Dv aici în Europa, laDv acasă " Mesaje telefonice şi scrise nu conteneau să sosească, cu aceeaşi întrebare din ce în ce mai insistentă: „Vii?" Al treilea doctor consultat asupra oportunităţii unei asemenea călătorii în starea în care se afla, a fost nu numai de părere să meargă, ba chiar arătân-du-se entuziasmat, îi spunea: „Arfi o greşeală săpierdeţi o asemenea ocazie unică Iată aici medIcamentele necesare pentru cele 3 luni şi Dumnezeu sa vă aibă în paza Sa !" Dar mai erau numai câteva zile până la convenţie, iar familia Cornilescu, care de 25 de ani nu părăsise niciodată ţara, nu avea paşapoarte noi, ci tot pe acela în care soţia era trecută alături de soţul ei Intervenţii de sus, intervenţii din partea unui senator american, bagaje făcute în grabă şi Dumitru Cornilescu a ajuns în America cu 3 zile înainte de convenţie Tot ce-i spuseseră primii doctori s-a întâmplat întocmai: călătorii una după alta, adunări repetate, unele până la miezul nopţii, predici nenumărate, căldură, hrană diferită, suprasolicitare şi multe altele pe care ei nu le-au prevăzut Dar şi al treilea doctor a avut dreptate: Dumnezeu l-a avut în paza Sa şi a fost o posibilitate unică pentru creştinii americani să se întâlnească cu un frate atât de deosebit A vizitat adunările baptiste din Cleveland, Detroit şi împrejurimi, pe cele din Canada; a predicat în adunări, în case, la întâlniri frăţeşti, în tabere de vară şi în alte locuri A fost pus de mai multe ori să vorbească la radio I s-au cerut mereu articole pentru a fi publicate imediat sau după aceea în revistele creştinilor români din America Trei luni de activitate neobosită, care l-a înviorat Era o activitate pe măsura lui la tinereţe, dar Dumnezeu când vrea să facă o lucrare, poate să întărească pe aleşii lui ca „vulturul" După 3 luni de activitate neobosită s-a întors acasă sănătos şi a continuat să lucreze pentru cei din ţara lui adoptivă, încă 10 ani Cuprins din nou acasă la lucru "Domnul va da din nou putere mădularelor tale; vei fi ca o grădină bine udată, ca un izvor ale cărui ape nu seacă " (Isaia58:11) întors din zgomotoasa Americă în patria adoptivă - Elveţia, viaţa şi lucrarea lui Dumitru Cornilescu au cunoscut un nou impuls Două lucruri au contribuit îndeosebi la aceasta: dorinţa lui nestinsă de a face ceva pentru poporul român şi îmbunătăţirea stării sale fizice Călătoria în America l-a făcut să înţeleagă că şi dacă nu se va mai putea întoarce vreodată la poporul său, pe care l-a iubit şi îl mai iubea încă cu o dragoste înflăcărată, Dumnezeu poate să-l folosească încă pentru românii de peste hotare, iar prin radio, pentru cei din România Experienţa călătoriei în America, binecuvântările primite prin ea de alte persoane, ca şi cele pe care le-a experimentat el personal şi soţia sa, l-au făcut să reconsidere planurile sale de viitor şi să se gândească la noi proiecte La aceasta a contribuit apoi faptul că dăduse jos proteza care atâţia ani îl împiedicase să facă ceea ce considera că este chemarea sa - să scrie ªi acum iată-l din nou putând să scrie A făcut-o cu precauţie în ultimii ani şi fără nici un menajament în timpul călătoriei în America ªi în loc să se simtă obosit sau neproductiv, a constatat că se bucură de o vigoare binecuvântată pentru el şi pentru alţii înainte de plecarea sa din America, fratele Thomas Todor din Hollywood, California, îi scria: „Am dori foarte mult să vă a vem cu noi, aici, în California, pentru o lună sau două Nimic nu ne-ar face mai fericiţi decât să vă avem cu noi pentru a ne bucura de părtăşie frăţească în casa noastră Să vă conduc să vizitaţi frumoasa Californie, şi mai presus de toate să avem împreună părtăşie cu fraţii şi surorile în Domnul Hristos din această parte a Americii Am stat de vorbă cu mai mulţi fraţi care au avut ocazia să vă asculte şi care mi-au povestit despre binecuvântările de care au a vut parte în acest fel " Thomas Todor îi face apoi invitaţia de a veni în mod special în California, cu altă ocazie, dacă nu putea rămâne în continuare în America Dar Cornilescu nu a rămas şi nici nu s-a mai întors La numai două săptămâni după plecarea lui către casă, am avut eu însumi ocazia să vizitez S U A şi să aflu în mod direct despre impresia puternică pe care a lăsat-o în urma lui şi despre binecuvântările primite prin el, de românii din jurul Marilor Lacuri I-am scris atunci o scrisoare de apreciere pentru rolul pe care l-a avut în propria mea educaţie creştinească, a părinţilor mei şi a întregului neam românesc Totodată i-am făcut în mod insistent invitaţia de a vizita România, arătându-i cât de mult este dorit acolo, cât de necesară şi de binecuvântată ar fi o asemenea vizită, mai ales acum, când asociatul său în lucrare - Tudor Popescu trecuse la Domnul, între altele i-am scris aşa: „Cărţile Dv au reprezentat primele manuale pe care mi-am făcut educaţia religioasa Biblia tradusa de Dv constituie baza renaşterii spirituale a multor români după primul război mondial şi până în prezent Ea a reprezentat o cotitură nu numai în rândul cărturarilor şi celor interesaţi de religie, ci şi a multor oameni din popor Mama mea a învăţat să citească numai ca să poată citi Biblia Prin limbajul simplu, precis, revelator al Bibliei tradusă de Dv , Dumnezeu a pus la îndemâna acestui popor planul Său de mântuire pentru oameni, şi a contribuit la formarea spirituală a poporului nostru " în scrisoarea de răspuns şi-a exprimat, cu modes-tia-i caracteristică, mulţumirea pentru aprecierile aduse, dar a refuzat proiectul unei vizite în România, pe motive de sănătate între timp, amintirea călătoriei în America şi rezultatele ei exprimate în scrisori de mulţumire şi noi invitaţii îl fac să regrete că nu a stat mai mult acolo Mai mult, este îndemnat chiar să se gândească la o stabilire definitivă în această ţară, pentru anii care îi mai avea de trăit şi de lucrat pentru Stăpânul său Animatorul acestor propuneri şi planuri este din nou Dănilă Pascu din Cleveland, care s-ar fi bucurat să aibă condeiul şi glasul binecuvântatului lucrător în via Domnului, la lucru pentru programul său de radio şi pentru revista pe care o edita la Cleveland Planurile au rămas însă numai planuri şi după cât se pare neîmpărtăşite de Dumitru Cornilescu Ţara lui adoptivă - Elveţia ştersese urmele necazurilor şi nemulţumirilor pe care le avusese în ţara lui de origine Devenise cetăţeanul acestei ţări minunate care i-a fost refugiu, câmp de activitate şi adăpost binecuvântat pentru o jumătate de veac De aceea, Dumitru Cornilescu s-a reîntors la viaţa lui obişnuită, la scrierile lui, la predicile sale în public sau la radio, la participarea sa la conferinţe şi întruniri creştineşti din diferite case de odihnă şi la părtăşia cu Domnul său, cu soţia şi cu credincioşii cei mai apropiaţi După întoarcerea din America, Dumitru Cornilescu a continuat să scrie predici şi să le înregistreze pentru programul de radio creştin din Cleveland, condus de Dănilă Pascu ªi a făcut lucrul acesta aproape neîntrerupt până la sfârşitul vieţii Chiar în prezent, la câţiva ani după moarte, unele din predicile sale mai pot fi auzite la acest post de radio Totodată, în revista baptiştilor români din America „Luminătorul", predicile sale au fost publicate timp de câţiva ani după ce a vizitat această ţară în acest fel, el a scris peste 150 de predici scurte pentru radio, pline de harul mântuitor acordat de Dumnezeu oamenilor în persoana Domnului Isus, şi de îmbărbătare sfântă pentru cei mântuiţi Multe din ele se ocupă de subiectele fundamentale ale doctrinei creştine Altele sunt serii de predici înfăţişând elementele de bază ale creştinismului, pe marginea unui text din Biblie înseşi titlurile date predicilor sale sunt grăitoare prin ele însele Astfel cităm: „Atraşi la cruce", "Mântuirea a fost desăvârşită", „Răstignit cu Hristos", „Noi avem un mare preot", „învoit cu Dumnezeu, părtaşi ai slavei Lui", „Biruinţa asupra lumii", "Pot totul", "Chemarea de Tată" Dintre ciclurile de predici cu continuare cităm ciclul: "Naaman Sirianul" format din 16 predici, începând cu predica intitulată Nefericire strălucitoare", care descrie starea nenorocită a unui general lepros şi sfârşind cu predica: , fericita întoarcere acasă", după ce a fost curăţit de lepra lui în aceşti ultimi 10 ani din viaţă a publicat de asemenea câteva zeci de predici şi cuvinte de îmbărbătare în limba germană, pe care le-a folosit la desele lui întâlniri cu credincioşii din Elveţia şi cu cei ce îl vizitau din alte ţări, precum şi cu ocazia invitaţiilor pe care le avea de a vorbi în case de sănătate Prin intermediul prietenilor pe care şi i-a făcut în America, Dumitru Cornilescu a fost descoperit sau redescoperit de alţi credincioşi din Europa şi America preocupaţi de lucrarea pentru România Astfel s-a întâlnit cu pastorul român stabilit în Franţa - Jeremia Hodoroabă şi cu Dr Peter Trutza, stabilit în Florida, Statele Unite ale Americii Aceştia l-au vizitat de câteva ori, i-au înregistrat mai multe predici pe bandă şi le-au transmis prin posturile de radio creştine din Bonaire - Caraibe şi din Monte Carlo - Monaco, în acest fel, nu numai creştinii români din America, dar şi cei din România au avut ocazia să asculte o serie de predici transmise de Dumitru Cornilescu la radio Vorbise ultima dată publicului român, în ţară, pe când avea în jur de 30 de ani, cu înflăcărarea unui deschizător de drumuri Revenea acum, după aproape o jumătate de veac, cu profunzimea şi calmul unei experienţe de octogenar, care umblase o viaţă întreagă cu Dumnezeu Toţi aceia care ştiau lucrarea pe care o făcuse, sau cel puţin faptul că el este cel prin care Dumnezeu a pus Biblia în "mâna poporului nostru, au fost mişcaţi de predicile lui domoale, blânde, dar pline de conţinutul trăirii unei vieţi de credinţă Cuprins Recunoştiinţă "FiindcăMăiubeşte-ziceDomnul îl voi sătura cu viaţă lungă, şi-i voi arăta mântuirea Mea " (Psalmul 91:14,16) Sunt foarte greu de descifrat mobilurile cele mai ascunse ale vieţii şi lucrării unui om al lui Dumnezeu ca Dumitru Cornilescu, care a făcut tot ce a fost cu putinţă să se ascundă, să nu-şi etaleze lucrarea şi să nu primească recunoştinţa oamenilor Cel mai bun prieten al său şi poate singurul prieten înainte de căsătorie, i-a fost însuşi Mântuitorul Lucrul acesta rezultă în mod evident din părtăşia pe care a avut-o cu El toată viaţa, din felul de viaţă de deplină predare pe care a dus-o, precum şi din mărturia puternică a predicilor şi îndemnurilor pe care le-a dat toată viaţa celor ce-l ascultau Atât cei ce l-au cunoscut îndelung, cât şi cei care au avut cu el doar convorbiri scurte, au rămas cu convingerea că el trăia o viaţă de strânsă legătură cu Domnul Hristos Acelaşi lucru rezultă foarte evident din experienţa de 35 de ani pe care soţia lui a avut-o alături de el Dumnezeu a voit însă ca o viaţă aşa de lungă, plină de zbucium fizic şi sufletesc şi trăită într-o asemenea smerenie, să aibă parte de o frumoasă răsplătire nu numai în cer, ci chiar şi aici pe pământ Cea mai mare răsplătire i-au fost desigur, aşa cum o mărturisea singur, anii liniştiţi de după retragerea lui la Montreux Aici, numai cu soţia sa iubitoare, el mărturisea că a trăit cea mai fericită perioadă din viaţă Dumnezeu a voit însă ca Dumitru Cornilescu să aibă şi bucuria recunoaşterii publice a lucrării sale pentru România şi mai ales pentru lucrarea de a fi tradus Biblia şi a fi pus-o în mâna oamenilor de pretutindeni care vorbesc limba română, în acest scop, Dumnezeu S-a folosit de iniţiativa predicatorului român Iosif Ţon Găsindu-se la studii la Colegiul Baptist din cadrul Universităţii Oxford - Anglia, acesta a vizitat Societatea pentru Răspândirea Bibliei în Anglia şi Străinătate, unde a citit corespondenţa avută cu România în anii în care Dumitru Cornilescu a tradus şi tipărit Biblia Cu această ocazie el a descoperit că Biblia lui Cornilescu împlinea 50 de ani de la apariţie - în anul 1971 Totodată a aflat că autorul ei trăieşte în Elveţia Mişcat de istoria palpitantă a traducerii şi tipăririi celei mai măreţe cărţi care a apărut vreodată în limba română, Iosif Ţon l-a vizitat pe Dumitru Cornilescu în Elveţia, în vara anului 1970 Cu această ocazie a aflat istoria fascinantă a unei vieţi, a unei lucrări şi a unei cărţi care era normal să atragă în mod deosebit atenţia unui om plin de iniţiativă într-adevăr, Iosif Ţon ia câteva iniţiative Mai întâi semnalează apropiata aniversare la Societatea pentru Răspândirea Bibliei în Anglia şi Străinătate, propunând sărbătorirea ei De fapt, urma să aibă loc o dublă sărbătorire, pentru că în 1971 Dumitru Cornilescu împlinea 80 de ani O coincidenţă frumoasă şi o propunere de sărbătorire bine meritată pentru un lucrător zelos care s-a bucurat aşa de puţin de recunoştinţa oamenilor o viaţă îndelungată! Iosif Ţon a scris apoi un articol despre această dublă aniversare în revista "European Baptist" şi o scrisoare pe care a multiplicat-o în 50 de copii şi a trimis-o pastorilor din România ale căror adrese le cunoştea, în această scrisoare, ca şi în cea trimisă lui Dumitru Cornilescu însuşi, Iosif Ţon spunea: "Pentru noi anul acesta trebuie să fie o deosebită sărbătoare, căci această aniversare cuprinde în ea evenimente de mare importanţă " Iniţiativa lui Iosif Ţon a fost binevenită Mai multe biserici din România şi America, pastori şi simpli credincioşi au scris scrisori de adâncă recunoştinţă faţă de Dumnezeu şi caldă apreciere faţă de traducător, pentru binecuvântarea pe care Biblia în traducerea lui Cornilescu a adus-o în viaţa lor, în particular, şi în viaţa poporului român, în general în scrisorile primite, credincioşii îşi exprimau aprecierea pentru acela care a pus în mâna poporului român de pretutindeni Biblia, Cartea Cărţilor, Cuvântul lui Dumnezeu, în cea mai limpede şi mai frumoasă limbă românească Pentru două generaţii de oameni, Cuvântul Sfânt a fost cunoscut, gustat, citit în fiecare zi, aşa cum l-a formulat sărbătoritul, cu tot harul cu care l-a umplut Dumnezeu, cu multă trudă, cu entuziasm divin şi măiestrie literară neegalată Ei menţionau faptul că istoria creştină românească va păstra pentru totdeauna numele aceluia care a realizat marea operă de traducere a Bibliei în limba română frumoasă, scrisă pe înţelesul tuturor Ei şi-au exprimat convingerea că această lucrare măreaţă este scrisă în cer, în cartea faptelor Mulţi pastori, lucrători în via Domnului în ţară şi peste hotare, credincioşi care citiseră Biblia în fiecare zi timp de aproape 50 de ani, au realizat cu această ocazie recunoştinţa pe care o datorează aceluia care îşi închinase viaţa iluminării poporului român, prin Sfânta Scriptură Unii recunosc îndelunga lor nepăsare faţă de acela care le-a făcut cel mai mare bine pentru viaţa aceasta şi pentru cea viitoare: le-a oferit Biblia, prin citirea căreia s-au întors la Dumnezeu şi au primit în fiecare zi putere de viaţă prin recitirea ei Cu ocazia primirii acestor scrisori, Dumitru Cornilescu are sentimentul restabilirii legăturii cu poporul său, simţământul reintegrării lui în neamul căruia şi-a dedicat sufletul, talentul şi energia tinereţii sale Culege astfel, deşi mai târziu, roadele de recunoştinţă ale cititorilor săi români Aniversarea este organizată de secretarul general al Departamentului de traduceri al Societăţii Biblice pentru Răspândirea Bibliei în Anglia şi Străinătate, canon R W F Wooton La începutul anului 1971 acesta scrie lui Dumitru Cornilescu următoarea scrisoare: „Iubite Domnule Cornilescu, Cunosc numele Dv de mai mulţi ani, în legătură cu traducerea românească a Bibliei şi am citit o serie de scrisori care se găsesc în arhiva societăţii, legate de această lucrare Dar numai cu puţin timp în urmă am aflat, prin intermediu] Rev Iosif Ţon, despre împlinirea în curând a 50 de ani de la traducerea Bibliei şi despre faptul că Dv trăiţi în Elveţia Aceste lucruri mi-au stimulat interesul în mod cu totul deosebit, şi întorcându-mă la arhivă am aflat mult mai mult despre istoria traducerii Bibliei în româneşte şi despre legăturile Dv cu societatea noastră Am fost puternic impresionat de cele ce am citit, de scrisoarea trimisă mie de Iosif Ţon, descriind viaţa şi lucrarea Dv , şi de broşura „Cum m-am întors la Dumnezeu şi cum am spus şi altora " îmi pare bine că va trebui să merg de două ori la Geneva în această primăvară Sper foarte mult să am ocazia să vă întâlnesc " ªi într-adevăr, s-au întâlnit Mai întâi în luna martie, când canon Wooton a cunoscut pentru prima dată pe Dumitru Cornilescu personal şi apoi pe 5 aprilie, în ziua aniversării Sărbătorirea aniversării s-a făcut în prezenţa membrilor Comitetului de traduceri al Uniunii Internaţionale a Societăţilor Biblice, prezidat de Dr Oliver Beguin - secretarul general al uniunii Au fost prezenţi de asemenea cu această ocazie: secretarul Societăţii Biblice Elveţiene, secretarul Federaţiei Mondiale Luterane, secretarul Federaţiei Bisericilor Reformate şi alte personalităţi oficiale ale vieţii creştine internaţionale şi elveţiene Sărbătoarea a început cu un prânz dat în cinstea lui Dumitru Cornilescu la vestitul „Centre des rencontres", din localitatea Cartigny, de lângă Geneva După prânz, canon R W F Wooton a prezentat viaţa şi opera lui Dumitru Cornilescu, a vorbit despre munca sa de traducător de literatură engleză creştină în limba română încă de pe vremea când era student la teologie în Bucureşti şi a expus aspecte din activitatea de 5 ani pentru traducerea Bibliei în limba română modernă A insistat apoi asupra faptului că în acea perioadă, când era călugăr ortodox, el a descoperit din Evanghelie, pas cu pas, calea mântuirii şi a căpătat singur, fără ajutorul cuiva, o viaţă nouă, o viaţă de legătură personală cu Domnul Isus Hristos El a devenit astfel un om nou, un om născut din nou, înainte de a fi sfârşit să traducă Epistola către Romani După aceea, cu optica nouă dată de calitatea de copil al lui Dumnezeu, el a revizuit cele 4 Evanghelii şi cartea Faptele Apostolilor deja traduse, şi a continuat traducerea cu fiorul temerii de Dumnezeu şi al dragostei nemăsurate faţă de nevoile spirituale ale poporului său nemântuit Vorbitorul a arătat apoi cum la apariţia traducerii, criticii vremii au caracterizat Biblia lui Cornilescu ca net superioară oricărei alte traduceri, fiind prezentată într-o limbă suplă şi curgătoare, care lipseşte oricărei alte traduceri; fiind expusă într-o limbă care vorbeşte înseşi inimilor oamenilor" Pentru prima dată poporul român a căpătat astfel o Biblie în limba vorbită, înţeleasă de oricine fără nici o dificultate, împotrivirea născută în România faţă de mişcarea creştină determinată de lucrarea traducătorului, l-a obligat-pe acesta să părăsească ţara în 1923 şi să nu se mai întoarcă acolo, niciodată Dar lucrarea începută de el a continuat în ţara sa de origine - România, iar Biblia lui s-a răspândit între timp în milioane de exemplare la toţi cei ce vorbesc limba română de pe tot pământul De aceea autorul acestei traduceri a fost supranumit - Luther al României După terminarea cuvântării sale, canon Wooton a înmânat sărbătoritului o diplomă prin care Dumitru Cornilescu este numit preşedinte de onoare pe viaţă al Societăţii Biblice Britanice, precum şi o ediţie de lux a ultimei traduceri a Bibliei în limba engleză, publicată de această societate La sfârşit Dumitru Cornilescu a vorbit în termeni impresionanţi despre orele lungi de muncă neobosită pentru traducerea Bibliei şi despre roadele binecuvântate ale acestei lucrări şi şi-a manifestat mulţumirea pentru recunoştinţa acordată Aniversarea a fost menţionată în presa elveţiană, sub titlul, "Martin Luther al României" A fost o aniversare de neuitat şi o frumoasă răsplătire! Dar mai presus de toate, Dumitru Cornilescu s-a bucurat de conştiinţa lucrării împlinite şi de rezultatele ei binecuvântate: câştigarea sufletelor românilor pentru Hristos S-au împlinit astfel cu el cuvintele proorocului Isaia de la cap 53, vers ' 10-11: „ va vedea o sămânţă de urmaşi, va trăi multe zile şi lucrarea Domnului va propăşi în mâinile Lui Va vedea rodul muncii sufletului Lui şi se vaînviora " După această aniversare, octogenarul a continuat ca şi înainte să scrie, să vorbească la radio, să participe la cursuri, să ţină predici în case de odihnă Dar vremea plecării sale la Domnul era aproape După 4 ani, care nu s-au deosebit prea mult de cei anteriori în ceea ce priveşte prospeţimea şi activitatea pentru Domnul său, Dumitru Cornilescu a fost chemat acasă! Era 27 august 1975 Numai câteva zile înainte de moarte s-a simţit mai obosit şi a avut dureri mai intense decât de obicei Nu se neliniştea pentru sine, ci pentru soţia care rămânea singură Treizeci şi cinci de ani fusese fericit alături de ea, iar acum ştia că merge la Mântuitorul său iubit, fără ea După dorinţa sa, a fost îngropat extrem de simplu şi fără nici o publicitate Cel care cândva, cu 50 de ani în urmă, răscolise o ţară, pleca acum pe ultimul său drum, singur Dar îşi făcuse datoria din plin Nu aşteptase recunoştinţă de la nimeni şi pleca acum să primească răsplătirea veşnică a Domnului său, Căruia îi închinase toată viaţa Iar rămăşiţele lui pământeşti se odihnesc în cimitirul din Montreux, vizitate zilnic de aceea care a fost în ultima parte a vieţii lui, singurul sprijin pământesc, singurul prieten şi confident - Anna Cornilescu "Pe măsură ce-L cunoşti pe Domnul Hristos, în veţi să te cunoşti pe tine însuţi" D Cornilescu Cuprins Partea a cincea O viaţă sfântă - o cale de urmat „Am fost răstignit împreună cu Hristos şi trăiesc dar nu mai trăiesc eu, ci Hristos trăieşte în mine " (Galateni 2:20) O viaţă sfântă "Perii albi sunt o cunună de cinste, ea se găseşte pe calea neprihănirii " (Proverbe 16:31) Dumnezeu are pentru fiecare din credincioşii Lui o lucrare; prin fiecare din ei are de transmis un mesaj Ce anume? Când? Cât timp durează? Cât de important este? Răspunsul la aceste întrebări este treaba lui Dumnezeu Rolul nostru, obligaţia noastră de oameni credincioşi? Una singură: ascultarea! Atunci, la timpul când Dumnezeu ne pune într-un anumit loc, pentru o anumită lucrare, să fim gata să o împlinim El este suveran să ne folosească pe fiecare aşa cum crede El de cuviinţă, iar noi nu avem dreptul să comentăm hotărârile Lui El poate să folosească pe unii din credincioşii Lui pentru o lucrare care să dureze toată viaţa, pe alţii pentru o lucrare de numai un an, sau numai o zi! Noi putem aprecia unele lucrări ca fiind foarte importante, iar altele mai puţin importante; unele foarte interesante, iar altele mai puţin; unele pentru care, împlinindu-le, ni s-ar cuveni o răsplată mai mare decât pentru altele Dar toate acestea sunt gânduri şi măsuri omeneşti Pentru Dumnezeu însă contează un singur lucru: să faci numai ceea ce El îţi dă de făcut, atunci când El te pune să faci, cu înţelepciunea şi puterea pe care ţi le pune El la dispoziţie; iar când El te pune deoparte, să ştii din nou să asculţi şi să rămâi liniştit acolo unde a hotărât El Nouă ne place să lucrăm, să facem multe lucruri, să le vedem roadele Ni se pare foarte greu să stăm deoparte atunci când Domnul ne spune: „Acum, lucrarea ta s-a terminat '" Ascultarea se învaţă numai într-o viaţă de părtăşie permanentă cu Domnul Isus Aşa ajungi să-I cunoşti gândurile şi dorinţele, ce-I place şi ce aşteaptă El de la tine Aşa învăţăm că El vrea mai mult să-L ascultăm decât să facem'lucrări pe care nu ni le-a dat El Mulţi dintre cei care au cunoscut îndeaproape viaţa lui Dumitru Cornilescu şi-au pus această întrebare: „Cum se poate ca un om al lui Dumnezeu ca el, care a înfăptuit o lucrare creştinească atât de importantă pentru o ţară întreagă într-un timp record, să-şi trăiască apoi tot restul vieţii în anonimat, fără să mai realizeze lucruri la fel de izbitoare, deşi a mai trăit o jumătate de veac?" întrebarea pare să fie îndreptăţită şi neînţelegerea justificată, pentru că discordanţa dintre cele două părţi ale vieţii lui Dumitru Cornilescu nu se referă numai la lucrarea lui, ci chiar şi la caracterul lui, la acea parte din personalitatea omului despre care ştim că nu se schimbă Cei 4-5 ani în care a tradus Biblia rămân pentru toţi cei care l-au cunoscut, chiar şi cei mai apropiaţi, o enigmă Nimeni, nici chiar soţia lui, nu ştie multe lucruri cu privire la această perioadă din viaţa lui Cum a fost posibil ca un singur om, într-un timp atât de scurt, să facă o lucrare atât de mare, de grea şi de importantă? Niciodată nu se mai întâmplase aşa ceva Nu numai că a realizat această lucrare singur, într-un timp record şi fără să aibă o pregătire specială, dar era şi bolnav, nu ştia ebraica, trăia într-o ţară cu posibilităţi foarte reduse şi mai ales era în necunoş-tinţă totală despre elementele esenţiale ale mântuirii Toate aceste carenţe trebuiau rezolvate din mers şi au fost rezolvate! Cum a fost posibil? Desigur că dacă privim la Dumnezeu ca autor al acestei lucrări, nimic nu mai pare extraordinar Dumnezeu cu resursele Lui, cu capacitatea Lui, cu dorinţa Lui de a aduce lumina în acest colţ de lume cuprins de întuneric şi atât! Au urmat apoi câţiva ani în care călugărul solitar s-a manifestat ca un excepţional organizator, energic şi efervescent Ocupându-se de tipărirea Bibliei a avut de-a face cu oficialităţile din ţară şi de peste hotare, cu cele mai de seamă feţe bisericeşti, pe care a trebuit să le înfrunte fără compromisuri După aceea a urmat lupta dusă pentru a-l lămuri şi a-l convinge să se întoarcă la Dumnezeu pe însuşi prietenul său Tudor Popescu Apoi, împreună cu el, lupta şi munca extenuantă pentru înfiriparea şi întărirea bisericii lui Dumnezeu din România în toată activitatea pe care a dus-o în anii aceia a fost neobosit, năvalnic, inepuizabil; un canal deschis prin care Dumnezeu îşi revărsa pe pământul spiritual al României tot belşugul binecuvântărilor Lui cereşti A venit însă un moment în care Dumnezeu a socotit că rolul lui Dumitru Cornilescu în această lucrare şi în acest loc s-a sfârşit De aceea l-a luat din ţara lui, dintre puţinii prieteni credincioşi pe care şi-i făcuse, din familia lui, din adunarea care abia se înfiripase şi care avea atâta nevoie de el şi l-a pus în alt loc Din acel moment, viaţa acestui om al lui Dumnezeu intră în umbră: puţin cunoscută, puţin semnificativă! De ce? Pentru că aşa a hotărât Dumnezeu! Lucru important şi demn de luat în seamă este faptul că Dumitru Cornilescu a înţeles foarte bine voia lui Dumnezeu cu privire la el Dumnezeu l-a scos din lucrarea pentru alţii şi l-a crescut pe el însuşi, l-a maturizat, l-a copt în suferinţele unei boli fără leac, departe de toţi fraţii şi surorile de trup şi în Domnul, departe de poporul pe care l-a iubit şi pentru care a făcut atât de mult, fără să poată auzi măcar o slovă din melodioasa limbă românească, despărţit de toţi şi toate a avut minunata revelaţie a întâlnirii lui cu Dumnezeu, pentru alte raţiuni decât iertarea de păcate Atunci când a apărut mare în faţa oamenilor, nu era decât un învăţăcel înaintea lui Dumnezeu Iar atunci când a dispărut dinaintea privirilor oamenilor, când pentru ei se spune că nu a mai făcut nimic, a devenit un titan în aprecierea Celui Preaînalt Cuprins O cale de urmat „După ce a fost găsit bun, va primi cununa vieţii, pe care a făgăduit-o Dumnezeu celor ce-L iubesc " (Iacov 1:12) A rămas puţin de la el în afară de Biblie: un mănunchi de predici publicate în câteva broşuri! Cantitativ - foarte puţin! Sunt însă portiţe prin care aflăm ce a gândit, ce a crezut, cum a trăit Dumitru Cornilescu în această lungă perioadă a vieţii lui; şi despre aceste lucruri aş vrea să spun câteva cuvinte Ajuns în Elveţia prin forţa împrejurărilor, el a trebuit să rămână acolo ca într-un fel de exil Lăsase în ţară totul Era aici numai cu Domnul său, care i se descoperise ca Mântuitor cu câţiva ani în urmă, în liniştea şi singurătatea unei chilii de călugăr Dumnezeu l-a lăsat să spună şi altora vestea bună a Evangheliei pe care o aflase, să arunce sămânţa bună într-un pământ care o aştepta Apoi l-a scos din nou din mijlocul oamenilor, l-a luat deoparte, ca să-l înveţe miezul vieţii de credinţă, o lecţie care nu se poate învăţa decât în doi Cunoştea puţin atunci, dar Dumnezeu voia să-i descopere mult „Experimentarea personală şi intimă a harului lui Dumnezeu este singura temelie a vieţii creştine", scria el, şi aceasta a fost temelia celor 50 de ani de viaţă care a urmat Tot ce a lăsat scris este îmbibat de această realitate a vieţii lui puterea unei vieţi de credinţă se arată în lupta cu vrăjmaşul Ea ne este dată în orele de meditaţie, când facem linişte în noi înşine pentru a asculta glasul lui Dumnezeu " De la oameni învăţăm să vorbim, iar de la Dumnezeu învăţăm să tăcem Cât de important este să ştim şi să putem face să tacă toate glasurile înăuntrul nostru, ca să se facă auzit numai glasul lui Dumnezeu şi pe acela să-L ascultăm Care sunt urmările acestei ascultări? Iată ce citim în meditaţiile lui: „O viaţă de comuniune intimă cu Dumnezeu nu rămâne fără nici un efect: ea se traduce printr-o asemănare tot mai mare cu modelul divin; suntem transformaţi în chipuri asemenea Lui " „ Viaţa de comuniune cu Dumnezeu îşi răsfrânge binecuvântarea asupra întregii noastre fiinţe Nobleţea spirituală iluminează viaţa şi o face să strălucească " „şi ce izvoare de apă vie sunt în El! Iertare dumnezeiască şi înfiere, pace, legătură cu Dumnezeu, firea dumnezeiască chiar, iată câteva din comorile acestei stări binecuvântate de care ne bucurăm aici ªi când ne gândim la ele, ni se înflăcărează inimile şi cântarea înfloreşte pe buzele noastre " în toţi aceşti ani pe care i-a petrecut departe de ţară, Domnul Isus a fost pentru Dumitru Cornilescu nu numai un Mântuitor care l-a eliberat de un trecut păcătos, ci un prieten real şi desăvârşit Iată ce scrie cu privire la acest lucru: „în Isus găsim plinătatea unei prietenii adevărate, de fond Eu am găsit în Mântuitorul meu un prieten căruia îi spun totul, cu care împart totul Nu există nimeni în această lume mare care să merite mai mult ca El încrederea mea Prietenia Lui mă umple de o fericire negrăită Cum aş putea samă simt vreodată singur sau sărac alături de El?" Din părtăşia acestei prietenii divine a învăţat multe lucruri, pe care le-a menţionat apoi în scrierile lui: „Rugăciunea este de fapt punerea noastră de acord cu Dumnezeu, pentru ca să atingem împreună cu El un ţel comun " Cât de puţini cunosc ce înseamnă în viaţa practică această „punere de acord" despre care vorbeşte el aici, această armonie care se realizează numai „împreună cu El", într-un „ţel comun" în viaţa de credinţă trebuie să ştim să-L deosebim pe Domnul Isus Hristos de lucruri care nu sunt ale Lui, şi să fim una cu El în lucrurile Lui Fiindcă „este periculos să separăm problemele spirituale de interesele noastre trecătoare" „Acela care ştie să se lege de Domnul Isus şi să fie nedespărţit de El, nu se va găsi niciodată în impas " "Pe măsură ce înaintăm în viaţa de credinţă, învăţăm să-L deosebim pe Domnul Hristos de toate celelalte lucruri " încă două lucruri importante în legătură cu viaţa de părtăşie cu Domnul, găsite în meditaţiile lui: Este imposibil să-ţi faci provizii de har El ne este dat din plin, dar numai pentru momentul prezent "Nu există nimic mai delicat decât comuniunea cu Domnul Isus Este suficient un lucru de nimic pentru a o tulbura " în prezenţa lui Dumnezeu, orice lucru din viaţa celui credincios capătă semnificaţie veşnică: „Credinciosul transformă toate experienţele vieţii lui în valori veşnice: întocmai ca un arbore care îşi pregăteşte, din toate sărurile pământului, hrana sa " Dar care este drumul spre această viaţă de părtă-şie intimă cu Dumnezeu? Răspunsul lui este simplu şi clar: "Există un singur drum care duce la legătura personală şi la o încredere nelimitată în Domnul Isus: drumul ascultării!" Ce este ascultarea, Dumitru Cornilescu a învăţat, desigur, de la prietenul său, Domnul Isus Hristos: „ªi ce jertfă a fost pentru Fiul lui Dumnezeu să Se facă Fiul omului! Parcă-Laudpe Tatăl zicând: «Du-Te, Fiule, şi scapă pe păcătoşii pe care i-am pedepsit în mânia Mea! Pedeapsa e grea, mânia împotriva păcatului e mare, dar Tu poţi şi trebuie să-i scapi din ea, prin moartea şi sângele Tău!» şi parcă îl aud pe Fiul răspunzând: «Da, Tată, vreau din toată inima, vreau să fac ce zici Tu Ce vrei Tu este ce vreau şi Eu » ªi pleacă El, Fiul lui Dumnezeu celpreaslăvit şi preasfânt, da, pleacă şi ia chip de rob şi Se face Fiul omului " Trăind o viaţă de ascultare după modelul Domnului Hristos şi prin El, Dumitru Cornilescu obişnuia să-şi noteze scurte meditaţii şi gânduri pe măsură ce le asimila: „A şti să asculţi de Dumnezeu înseamnă să fii de acord ca El să-ţi coordoneze toate planurile tale omeneşti " "Acela care stă să discute un ordin divin, nu este demn de numele de creştin " „Nimicc nune îndreptăţeşte să credem că Domnul Hristos ne va însoţi în toate experienţele în care dorim să ne aventurăm Din contră, noi trebuie să-L urmăm pe El, acolo unde vrea să ne ducă " "Acela care nu ascultă în viaţa lui de cuvintele Domnului Isus: «Nu vă îngrijoraţi de nimic », să nu se aştepte niciodată să aibă pace în sufletul său " „Dumnezeu cunoaşte drumul pe care ne conduce Nu ar fi nepotrivit să nu ne încredem total în El, cu privire la viaţa noastră? Nu este nici necesar, nici important să înţelegem întotdeauna căile Lui! Să ştim să-L ascultăm şi El Se,va îngriji de tot ceea ce ne priveşte " „Este foarte important să ştim să mergem cu Dumnezeu: fără să grăbim pasul şi fără să rămânem în urmă " Cornilescu a mers la pas cu Dumnezeu, s-a odihnit la picioarele Domnului Isus A trăit pe pământ cu seva pe care şi-a tras-o din cer, şi ea răzbate în tot ce a scris: "DomnulIsus nu vrea să fie pentru noi o idee abstracta, în care să credem doar, ci o Persoană vie, pe care în fiecare zi să o cunoaştem într-un fel nou, slăvit!" „Domnul Isus ne cunoaşte mai bine decât ne cunoaştem noi înşine El Se roagă în mod special pentru noi când ne simţim slabi şi descurajaţi El cunoaşte toate greutăţile pe care le întâmpinăm, toate pericolele care ne ameninţă şi ne aude suspinurile " Ce privilegiu de a putea începe fiecare zi cu această siguranţă şi convingere: „Azi, Dumnezeu vrea din nou să mă binecuvânteze Fără îndoială însă că binecuvântarea divină este deseori diferită de ceea ce neînchipuim sau dorim noi Dar nu e mai puţin adevărat că toţi aceia care se lasă în mâinile Sale binecuvântate, văd sla va lui Dumnezeu Ce mare iubire ne arată Dumnezeu că vrea să meargă cu noi în viaţă! Acesta este şi numele pe care L-a dat îngerul Domnului Isus: Emanuel - adică Dumnezeu este cu noi Isus este Dumnezeu şi are toată puterea Dacă merge cu noi înseamnă că toată puterea Lui merge cu noi, A tun-ci nu mai este nici o greutate în viaţa noastră în care El nu ne-ar putea ajuta Dumnezeu] cel Atotputernic îmi făgăduieşte să meargă cu mine! Cum aş putea şo văi să merg cu El?" "DomnulIsus merge cu noi nu numai ca Dumnezeu, ci ca Dumnezeu care S-a făcut om, a trăit pe pământ, şi a trecut prin tot ce trebuie să trecem şi noi, dar ca biruitor " „ Viaţa este cu totul altfel când mergi cu Isus El este un prieten bun care nu ne lasă niciodată singuri Ia-ţi locul la picioarele Domnului Isus!" Cel care împarte cu Dumnezeu viaţa lui de fiecare zi ajunge în armonie cu cerul şi cu el însuşi, reuşind să se bizuie în totul numai pe Domnul, să nu se mai teamă de nimic, să-L slăvească şi să-L înalţe înăuntrul lui pe Acela pe careL-a acceptat, nu numai ca Mântuitor, ci şi ca Domn şi Stăpân al vieţii Iată ce citim în scrierile lui Dumitru Cornilescu: „Isus, care a fost răstignit odată, este astăzi împăratul împăraţilor, Regele regilor, Domnul domnilor El este Stăpânul şi Cârmuitorul istoriei lumii; deaceeanune temem denimic, nici chiar atunci când ni se pare că vine potopul peste lumea aceasta, căci El linişteşte furtuna şi este Domn şi Stăpân peste inimile noastre " „Dacă un suflet îl primeşte pe Domnul Hristos ca Stăpân şi scop unic în viaţă, toate eforturile lui se coordonează în ordine şi armonie spre acest ţel " „Nu este totul să ai credinţă Nu este esenţial ca această credinţă să fie mare Este însă foarte important ca slăbiciunea noastră să se bizuie pe puterea Mântuitorului şi să se încreadă în EL " "Dacă Hristos nu este singura şi cea mai importantă preocupare a mea, nu voi ajunge niciodată la plinătatea după care inima mea este atât de însetată " „ Ce durere pentru Mântuitorul nostru să ne vadă înaintând cu anevoie sub povara greutăţilor care ne apasă, în loc sale aruncăm asupra Lui!" O viaţă trăită în prietenie cu Dumnezeu i-a dat lui Dumitru Cornilescu o viziune nouă, pozitivă asupra multor lucruri Care dintre noi nu ştie, de exemplu, că ispita este un lucru rău, negativ, cel mai mare duşman în viaţa de credinţă? Sau că necazurile şi împrejurările mărunte din viaţa noastră de fiecare zi sunt lucruri care ne trag în jos, ca un balast nedorit? Dar iată ce scrie el: "Ce este ispita? Este ocazia oferită de Dumnezeu pentru a ne scoate biruitori asupra Celui Rău Dumnezeu ne dă posibilitatea de a învinge exact în momentul în care duşmanul vrea să ne dea lovitura de graţie Să nu uităm că ispita, prin ea însăşi nu este păcat, ci numai un prilej de izbândă Să înaintăm în viaţă cu convingerea că este posibil să ieşim biruitori din toate cursele duşmanului nostru Vom avea biruinţa pentru că ea ne-a fost asigurată în Domnul Dumnezeu pune toată puterea Lui la dispoziţia noastră, pentru a birui fiecare ispită Nu este acest lucru minunat? Să ne luăm curaj ca să biruim cu bucurie în fiecare zi " „ Toate ispitele noastre au asupra noastră efectul pe care noi îl acceptăm Dacă le privim ca pe nişte nenorociri, ele ne vor doborî Dacă, din contră, le vom vedea ca pe nişte ocazii de a pune la încercare credincioşia lui Dumnezeu şi a Domnului nostru Isus Hristos, elene vor umple viaţa de o mare bucurie " „împrejurările mărunte din viaţa noastră de toate zilele sunt amănunte pe care, într-o zi, Dumnezeu le va uni; ele vor constitui o operă măreaţă: perfecţionarea caracterului nostru creştin! Vom fi miraţi de valoarea pe care o vor căpăta greutăţile pe care le-am întâlnit aici, jos, pe pământ Ele sunt instrumentele transformării noastre după chipul şi asemănarea Domnului Isus Să nu pierdem din vedere acest lucru şi să nu privim nici oamenii, nici împrejurările în care ne găsim, dintr-un punct de vedere omenesc Aţintindu-ne privirile asupra scopului veşnic, să devenim copii ai lui Dumnezeu fericiţi, purtători de biruinţe în orice împrejurare Prin suferinţe, dragostea lui Dumnezeu ne conduce spre maturitate şi frumuseţe spirituală " în loc de ispită - prilej de izbândă în loc de nimicnicia vieţii de fiecare zi auzim de perfecţiunea caracterului creştin, de fericire, biruinţă, frumuseţe spirituală, dragostea lui Dumnezeu Acestea sunt gândurile lui Dumnezeu, mesajul Domnului Isus Hristos pentru timpul în care avem de trăit pe acest pământ Dumitru Cornilescu a fost înainte de toate un evanghelist Predicile lui erau simple, clare, curate, îţi aduceau vestea bună a iertării în forma cea mai apropiată de sufletul omului împovărat de păcate Cineva care l-a ascultat vorbind a spus despre felul cum vorbea: "Mesajullui este limpede ca apa de izvor de stâncă, continuu, cristalin, de care te apropii cu încredere că nu va izbucni în clocote; răcoritor, dătător de linişte şi asigurare " Ca evanghelist, mesajul lui era întotdeauna uimitor de simplu: "DomnulIsus a venit, a trăit şi a murit pe pământ, fiindcă voia să caute pe oamenii pierduţi De la miazănoapte la miazăzi, şi de la apus la răsărit, cutreiera ţara întotdeauna cu acelaşi gând: să caute suflete în oriceclipă, în oricezi, El era gata să asculte necazurile oamenilor, căci El venise să caute pe fraţii Săi ªi după cum căuta sufletele când trăia pe pământ, tot aşa le caută şi azi ªi de-a lungul veacurilor El a căutat totdeauna să mântuiască sufletele oamenilor " Când adresa ascultătorilor chemarea la mântuire, la Domnul Isus, o făcea într-un mod foarte personal, individualizat, voind parcă să-l atingă pe fiecare în situaţia în care se găsea, şi să-l pună faţă în faţă cu Domnul Hristos: „Cum te-a mai căutat El pe drumurile greşite ale vieţii tale! Da, te-a căutat! Când erai bolnav în pat şi stăteai înaintea porţilor veşniciei - ţi-aduci aminte? - atunci El te căuta Când te găseai în nevoia aceea - ai uitat? - şi ai strigat către El ca să te scape şi I-ai făgăduit că ai să te predai Lui - îţi aduci aminte? - El te căuta! Când ai auzit o predică bună şi ai simţit că te mişcă la inimă şi ziceai:, Asta e pentru mine", atunci El te căuta! Când cineva ţi-a pus în mână o foaie creştină, în tren, în autobuz, sau pe stradă, atunci El te căuta Ţi-aduci aminte când stăteai la mormântul acelei fiinţe iubite, când după moartea ei te simţeai singur-singurel pe lume şi părăsit de Dumnezeu şi de toţi şi ţi se părea că viaţa nu mai are nici un rost pentru tine? Atunci El te căuta Da, da, El te-a căutat de multe ori!" Sau: "Pe cine cheamă El la Sine? Pe cei trudiţi şi împovăraţi! Adică pe orice om, de orice limbă, de orice naţie, de orice vârstă, de orice stare, numai să aibă nevoie de odihnă Pe cei trudiţi să le dea uşurare Pe cei împovăraţi să le poarte povara Pe cei fricoşi, cei ce au teamă, să le dea iertarea Pe cei înlănţuiţi de vreo apucătură păcătoasă, să le dea biruinţă şi izbăvire din robia păcatului Pe cei împovăraţi, cu răspunderi mari în casă, copii, afaceri, să-i întărească şi să le dea odihnă în neliniştea lor Pe cei împovăraţi care se simt singuri pe lume, să le dea prietenia şi tovărăşia Lui Pe cei în deznădejde să le dea curaj şi nădejde Oricare ar fi povara ta, Isus te cheamă El dă odihnă El o dă fiecăruia personal, nu uita! El îmi dă mie odihna de care eu am nevoie şi ţie odihna de care tu ai nevoie " Predicile de evanghelizare pe care Dumitru Cornilescu le-a ţinut după ce s-a întors la Dumnezeu, în perioada cât a fost în ţară, erau pline de energia de care el însuşi era cuprins El punea înaintea oamenilor pedeapsa lui Dumnezeu dacă nu voiau să se întoarcă la El Ar fi vrut parcă să se pocăiască toţi, atunci, când le spunea el în a doua parte a vieţii lui, vorbea şi scria cuprins de cu totul alte sentimente Vorbea numai despre dragostea nesfârşită a lui Dumnezeu faţă de cel păcătos, despre bucuria şi fericirea de care ai parte când îl cunoşti pe Domnul Isus, despre viaţa de plinătate care urmează unei predări totale Este adevărat cuvântul care spune că: "Din prisosulinimii vorbeşte gura " El vorbea despre lucrurile de care îi era plină inima îl apropia pe păcătos cu dragoste, de dragostea lui Dumnezeu: „Prietene, se prea poate ca păcatele tale sa fie roşii ca sângele, şi vina ta să fie nespus de mare Eu nu vreau să spun că păcatele tale sunt mici şi că vina ta nu e mare Dar numai una îţi spun: dacăvrei să îţi zugrăveşti starea în care te găseşti cu un singur cuvânt, poţi să spui doar: sunt pierdut! Mai mult decât pierdut nu poţi fi şi nici mai puţin Aşa e! Dacă da, atunci vestea aceasta bună este tocmai pentru tine Pentru că Fiul omului a venit să caute şi să mântuiască ce era pierdut şi aşa eşti tu, pierdut! Iubitul meu prieten, eşti tu pierdut? Atunci tu eşti tocmai bine venit la Isus! " Sau: "Dumnezeul nostru nu este un Dumnezeu aspru şi nemilos, ci un Dumnezeu care suferă când noi plângem şi Se bucură împreună cu noi când suntem fericiţi " De ce vorbea el atât de mult despre dragostea lui Dumnezeu pentru cel păcătos? Pentru că ea este o dragoste cu totul deosebită, singura care poate naşte dragostea păcătosului pentru Dumnezeu Iată ce spunea Dumitru Cornilescu: „Dragostea faţă de Domnul Isus Hristos nu poate fi impusă Ea se naşte acolo, la cruce, când ochii păcătosului se deschid şi văd imensitatea dragostei Lui!" Sau: „Isus ne iubeşte ca cel mai devotat prieten Dragostea Lui nu depinde de valoarea noastră, ci este esenţa fiinţei Lui " "Niciodată o fiinţă umană nu a strigat la Dumnezeu fără să primească răspuns " "Mulţi oameni când aud că-i caută Isus, fug ca de foc Se tem de El De ce? Pentru că îşi închipuie că Isus îi va mustra pentru tot ce au făcut în viaţă şi le va citi pomelnicul tuturor păcatelor săvârşite ªi apoi, aşa cred ei, vor începe o viaţă fără bucurie Să fie oare adevărat? Nu! De o mie de ori nu! Domnul Isus a venit să mântuiască, nu să piardă oameni El vrea să-i facă fericiţi, nu nefericiţi O, sărmane suflet, numai fugi, căci El te caută numai ca să te facă fericit " El prezintă oamenilor un Hristos care ne poate salva din orice stare, mângâietor, neschimbat în dragoste şi credincioşie, care face totul pentru noi şi în locul nostru: „Când în viaţă vin împrejurări grele, atunci Dumnezeu ne iese în ajutor El ne ridică, ne ia în braţele Sale şi ne ascultă plângerea Apoi, fără să ne reproşeze nimic, El ne pune pe frunte sărutul Său, care mângâie şi vindecă " „Puterea păcatului care ne înfăşoară este atât de mare, încât noi nu vom avea niciodată puterea să ne smulgem din el pentru a apuca mâna întinsă a Domnului Isus Toate eforturile noastre vor rămâne zadarnice De aceea, Mântuitorul S-a aplecat până la noi A coborât între noi El întinde sprenoi mâinile Sale, într-un semn suprem de dragoste Dacă le privim prin credinţă, le vom simţi întotdeauna destul de puternice pentru a ne salva " "Dacă devenim orbi cu privire la frumuseţea lui Dumnezeu şi insensibili la binecuvântările Sale, înseamnă că un nor din viaţa noastră acoperă slava Sa Cu toate acestea, El rămâne mereu acelaşi, neschimbat în dragoste şi credincioşie " „Când vezi un om care se căzneşte să devină mai bun prin eforturile sale, este de datoria ta să mergi la el şi să-i spui: «Vino la Isus, vino şi ai să vezi! »" Dumitru Cornilescu punea mult accentul pe predarea totală, în braţele Domnului Isus, fără nici o reticenţă, pentru ca apoi să-L putem avea în totul pentru noi: „în fond, care este preţul unei vieţi creştine? Singurul răspuns exact este: totul! Nu este suficient să-I dăm lui Dumnezeu jumătate, un sfert, sau trei sferturi din viaţa noastră Nu! Domnul Isus pretinde să-I dăm inima noastră în întregime Trebuie să-I dăm totul, pentru ca să primim totul Numai acela care I se predă Mântuitorului în întregime este capabil să trăiască o viaţă creştină autentică Unii se pot speria la gândul acesta De aceea în viaţa noastră acest lucru nici nu a devenit o realitate; şi nu este de mirare căne-am oprit şi nu mai suntem capabili să înaintăm " „Ce trebuie să înţelegem prin acest tot pe care Îl aşteaptă Dumnezeu de la noi? Tot înseamnă foarte exact tot Dumnezeu nu face joc de cuvinte " Pre-dându-I lui Dumnezeu în întregime viaţa noastră, binecuvântările care decurg de aici sunt nelimitate: „Secretul bucuriei creştine stă în a-L accepta pe Domnul Isus Hristos în inimă, în a-I acorda o încredere nelimitata şi a asculta în totul de El " Sau cum citim în altă parte: „Câţi oameni sunt gata să cadă de oboseală în lupta pe care această viaţă o reprezintă pentru ei Ah! Să nu uităm niciodată că, chiar acum, în momentul de faţă, Dumnezeu este lângă noi El ne înconjoară din toate părţile şi ne dă putere să trecem biruitori prin toate greutăţile care se ridică înaintea noastră Dumnezeu este deasupra noastră şi ne binecuvintează El este dedesubt şi ne poartă în braţele Sale pline de dragoste şi de har La dreapta şi la stânga El este sprijinul nostru Dumnezeu este înaintea noastră şi ne conduce pe drumul cel bun, ca să nu ne rătăcim El este în spatele nostru, ca să nu rămânem în urmă Poate, câteodată, privim cu îngrijorare la viitor Să avem curaj la gândul că Dumnezeu S-a aşezat între noi şi viitorul nostru , El este ajutorul nostru în orice vine din partea oamenilor sau a propriei noastre inimi " Dumitru Cornilescu nu propovăduia numai un Hristos care a murit pentru păcatele noastre, ci unul viu, care trăieşte pentru noi: "El ne-a făgăduit că va fi cu noi până la sfârşitul lumii Fie zile de nenorocire, fie zile însorite, fie zile întunecoase; pururea şi pretutindeni El este cu noi ca să ne ajute, să ne îmbărbăteze, să ne dea putere şi tot ce ne trebuie în fiecare clipă Să scriem şi noi cu cretă pe perete în necazuri şi în nevoi: «El este viu», «El trăieşte» şi apoi să ne vedem de drum plini de bucurie şi de mângâiere " în alt loc, întâlnim aceste cuvinte: "Moartea L-a ţinut numai o scurtă vreme sub puterea ei pe Domnul nostru iubit, pe Prinţul vieţii La urmă a trebuit să-I dea drumul De aceea atâta bucurie în văzduh, în cer şi pe pământ Viaţa a biruit! Biruinţa Lui este biruinţa noastră Cum să nu săltăm de bucurie la această veste de biruinţă? Da, iubiţilor, avem un Mântui tor viu! ªtergeţi-vă lacrimile voi toţi cei întristaţi!" Am putea spune că o trăsătură dominantă a predicilor de evanghelizare ale lui Dumitru Cornilescu este bucuria, întâlnim în mod constant şi din plin această idee în cele ce spunea şi scria Iată numai câteva exemple: „în Dumnezeu noi avem plinătate de bucurie Psalmi s tul ne arată unde este adevăratul izvor al bucuriei când spune: « îi adăpi din izvorul desfătărilor Tale » Dumnezeu ne-a pregătit un şuvoi de bucurii multiple şi variate, care nu trec odată cu lumea, ci durează veşnic Numai Dumnezeu poate să ne dea adevărata viaţă: o viaţă de o profunzime şi de o intensitate pe care cu greu ne-o putem imagina " „O, iubitule, când Mântuitorul vine, nu zăbovi! Deschide-I, deschide-Irepede uşa inimii tale! Fă şi tu ca vameşul Zacheu: el L-a primit cu bucurie Nu-L izgoni, căci izgoneşti fericirea ta; ba încă fericirea veşnică Primeşte-L şi vei avea fericirea Hotărăş-te-te acum să începi o viaţă nouă cu El şi vei avea o sărbătoare adevărată! Zaci şi tu, prietene dragă, în carcera păcatului şi a vinei nelegiuirilor tale? Ascultă vestea cea bună: Fiul omului a venit să te scape Bucură-te şi veseleşte-te!" "Dacă cineva care aude vestea aceasta are încă un Mântuitor mort, să se bucure, căci poate avea de acum un Mântuitor viu, iubitor şi milostiv Vino şi tu, prietene, la acest Mântuitor minunat şi bucură-te de toate binecuvântările pe care ţi le dă El " „Un Mântuitor viu! Noroade, să ne bucurăm şi să ne veselim!" "El arată oamenilor că această bucurie şi fericire este deplină şi-l însoţeşte pe cel credincios până în ultima clipă a vieţii sale pe pământ, pentru ca să continue apoi, în chip desăvârşit, în veşnicie " „ Vedeţi, ceea ce nu poate da slava acestei lumi, dă Isus fiecărui om care-L primeşte O fericire adevărată, deplină, adâncă, veşnică Ea rămâne neclintită chiar şi în clipa morţii Chiar şi la moarte copiii lui Dumnezeu sunt fericiţi, căci ei ştiu că pentru ei moartea înseamnă o mare moştenire Ei intră într-o slavă şi într-o fericire pe care nici un om nu a văzut-o, nici o ureche nu a auzit-o şi nici la inima omenească nu s-a suit Aceasta e fericirea pe care a pregătit-o Dumnezeu celor ce-L iubesc " „ªi când te gândeşti că fericirea aceasta pe pământ nu este nimic alătun de fericirea care ne aşteaptă sus în cer, în casa Tatălui ceresc! Ea e numai o arvună Acolo nu va mai fi nici o urmă de păcat şi vom vedea pe Isus faţă în faţă şi vom fi asemenea Lui O, ce fericire mare este aceasta!" „ Vezi, prietene drag, o asemenea fericire a pregătit Isus celor ce-L primesc ca Mântuitor; o fericire veşnică!" „Un izvor nesecat - iată ce trebuie să fie bucuria noastră în Domnul Ea trebuie să crească mereu, să curgă din belşug, pentru a se vărsa, întocmai unui fluviu puternic, în marea veşniciei " În predicile lui Dumitru Cornilescu întâlnim ideea că mântuirea căpătată prin sângele Domnului Isus este veşnică şi totodată desăvârşită: la ea nu mai este nimic de adăugat, nimic de scăzut, şi nu poate fi anulată de nimeni şi de nimic: „înţelegem acum, ce deplină iertare ne-a dăruit Domnul? El ne-a luat păcatele, le-a acoperit cu scump sângele lui Isus şi nu le va mai ţine în seamă în veci de veci " "Dumnezeu ori ne şterge vina, fără să putem face ceva din partea noastră, ori trebuie să pierim sub povara fărădelegilor noastre El ne iartă păcatele, fără ca noi să putem aduce sau face ceva El poate să ierte, pentru că Isus a plătit totul " „Nu ştim ce ne va aduce viitorul Dar ştim cu certitudine un lucru care ne este de-ajuns: că dragostea lui Dumnezeu va birui " , Dragostea şi credincioşia lui Dumnezeu cu privire la noi nu se schimba El îşi duce la împlinire planurile Sale, în ciuda împotrivirii şi a păcatelor noastre " Am văzut că el vorbeşte de fericire în clipa morţii, pregătită de Dumnezeu pentru cei ce-L iubesc şi totodată vorbeşte de viaţă veşnică în prezent: „ Mântuirea înseamnă să ai viaţă veşnică şi viaţa veşnică începe aici pe pământ, din clipa în care primeşti pe Domnul Isus în inima ta " Viaţa lui D Cornilescu a fost plină de modestia pe care numai cunoaşterea lui Dumnezeu o poate da El spunea: „Pe măsură ce-L cunoşti pe Domnul Hristos, înveţi să te cunoşti pe tine însuţi " ªi cunoscându-se pe sine, acest minunat om al lui Dumnezeu a căutat să rămână neîncetat în umbra Prietenului său divin pe care L-a văzut întotdeauna nespus de mare Toată viaţa lui a căutat să-L facă cunoscut oamenilor pe Domnul Isus Hristos, aşa cum L-a cunoscut el: „Prinţul vieţii", „Domnul vieţii", prietenul desăvârşit " în viaţa lui a învăţat să meargă la pas cu Dumnezeu, să depindă în totul de El, să dea şi să primească totul de la El De ce? Ne mărturiseşte singur: „Noi avem nevoie de toate bogăţiile dragostei şi înţelepciunii lui Dumnezeu, căci numai o viaţă din belşug exercită atracţie asupra altora " Cuprins 